|  |  |
| --- | --- |
| investitor: | |
| RAM HOLDING d.o.o.  Bratislavska cesta 7  1000 Ljubljana | |
| naziv gradnje: | |
| Skladiščni objekt | |
| vrsta projektne dokumentacije: | |
| DGD- dokumentacija za pridobitev gradbenega dovoljenja | |
|  | |
|  | |
|  | |
|  |  |
|  |  |
| št. projekta: | 14758 |
| datum: | junij 2019 |

**KAZALO VSEBINE**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| |  |  | | --- | --- | | Priloga 1A | Podatki o udeležencih, gradnji in dokumentaciji | | Priloga 2A | Izjava projektanta in vodje projekta v DGD | | Priloga 4 | Splošni podatki o gradnji  Tehnično poročilo | |  | Grafični prikazi (lokacijski in tehnični prikazi) | |

**TEHNIČNO POROČILO**

KAZALO VSEBINE:

[1. OPIS GRADNJE 4](#_Toc6472365)

[1.1. SPLOŠNO 4](#_Toc6472366)

[1.2. OBSTOJEČE STANJE 4](#_Toc6472367)

[1.3. PREDVIDENO STANJE 4](#_Toc6472368)

[2. OPIS SKLADNOSTI GRADNJE S PROSTORSKIMI AKTI 11](#_Toc6472369)

[3. PODATKI O VAROVANJU IN OMEJITVAH PO POSEBNIH PREDPISIH 23](#_Toc6472370)

[4. OPIS PRIČAKOVANIH VPLIVOV GRADNJE NA NEPOSREDNO OKOLICO Z NAVEDBO USTREZNIH UKREPOV ZA ZMANJŠANJE TEH VPLIVOV 23](#_Toc6472371)

[5. OPIS SKLADNOSTI GRADNJE S PRIDOBLJENIMI PROJEKTNIMI IN DRUGIMI POGOJI 27](#_Toc6472372)

# OPIS GRADNJE

## SPLOŠNO

Dokumentacija DGD se pripravlja za potrebe potrditve mnenj in gradbenega dovoljena. Osnova za izdelavo dokumentacije DGD je predhodno izdelana dokumentacija IZP in projektni pogoji mnenjedajalcev. Za potrebe izdelave projekta je bil izdelan geodetski posnetek na podlagi katerega so zasnovane podrobnejše projektne rešitve.

Investitor RAM HOLDING d.o.o. načrtuje razširitev svoje dejavnosti, ki jo opravlja v okviru objekta PLC Avtotehna. V ta namen načrtuje nov skladiščni objekt tlorisnih gabaritov 37,5 m x 72 m na območju severozahodno od obstoječega objekta PLC Avtotehna, ki je zgrajen po gradbenem dovoljenju št. 351-850/2007-10 z dne 25. 7. 2007. Ob objektu je predvidena zunanja ureditev vključno z 20 parkirnimi mesti za potrebe objekta, zelenimi površinami (686 m2) in zasaditvijo deves (13 kom). Za potrebe objekta se izvede tudi vse potrebne priključke na gospodarsko javno infrastrukturo. Gradbena parcela za gradnjo skladiščnega objekta se določi na parcelah št. 1837/4, 1942, 706/9, 707/9, 708/7, vse k.o. Dobrunje.

Ker novi skladiščni objekt deloma posega na območje obstoječe zunanje ureditve s parkirišči, ki pripadajo obstoječemu objektu PLC Avtotehna, se izgubljena parkirišča nadomestijo zahodno od obstoječega parkirišča, kjer se uredi 64 nadomestnih parkirnih mest. Površina za izvedbo nadomestnih parkirnih mest znaša 2939 m2 in se bo izvedla na parc. št. 708/7 in 709/1, obe k.o. Dobrunje.

Projektne osnove:

* SKLADIŠČNI OBJEKT (IZP, št: 14758, december 2018, Projekt d.d. Nova Gorica),
* geodetski načrt (december 2018, Projekt d.d. Nova Gorica).

## OBSTOJEČE STANJE

Na območju se nahaja obstoječi objekt PLC Avtotehna s parkiriščem.

Dostop za osebna in tovorna vozila je preko obstoječega priključka na javno cesto – Litijska cesta, preko ceste Avtera – Atrik, na parc. št. 1840/2.

Na območju zunanje ureditve so trenutno ozelenjene površine, deloma poraščene z grmičevjem in posameznimi drevesi.

Odvodnja površin se vrši preko sistema zajemanja vode s požiralniki s peskolovi in vodenjem vode na akumulacijsko cisterno z črpališčem. Voda se črpa na lovilec olj iz katerega izteče v ponikanje na bližnjem ponikovalnem polju.

Fekalne vode obstoječega objekta se vodijo za malo čistilno napravo (v nadaljevanju MČN) ATROPOLA, ID 1952, s sekundarnim čiščenjem. Količina čiščene odpadne vode za leto 2017 je 2000 m3/letno. Zmogljivost čistilne naprave je 150 PE, dejanska obremenitev v letu 2017 je znašala 43 PE. Očiščene vode se odvajajo v bližnjo ponikovalnico. Obstoječa MČN leži na območju obstoječega parkirišča, koordinate so GKY=468633, GKX=99900 (ETRSY= 468262, ETRSX=100393).

## PREDVIDENO STANJE – SKLADIŠČNI OBJEKT

V tem načrtu se obdeluje nov skladiščni objekt za potrebe podjetja RAM HOLDING d.o.o., ki se ukvarja z oddajanjem lastnih nepremičnin v najem.

Za gradnjo novega skladiščnega objekta se določi gradbena parcela na zemljiških parcelah št. 1837/4, 1942, 706/9, 707/9, 708/7, vse k.o. Dobrunje.

Velikost gradbene parcele znaša 5.354,3 m2. Severozahodno od obstoječega objekta PLC Avtotehna je načrtovan nov skladiščni objekt tlorisnih gabaritov 37,5 m x 72 m, armiranobetonske montažne konstrukcije. Objekt je enoetažen, višine 10,30 m. Bruto tlorisna površina objekta znaša 2.836,25 m2.

Površine prostorov objekta znašajo:

**PRITLIČJE:**

SKLADIŠČE ¨A¨ 1307,30m2

SKLADIŠČE ¨B¨ 1271,85m2

VETROLOV 16,08m2

**SKUPAJ: 2595,23m2**

**MEDETAŽA:**

NETO POVRŠINA:

Stopnišče 14,67m²

Pisarna 1 20,68m²

Pisarna 2 19,84m²

Hodnik 14,30m²

Čajna kuhinja 7,20m²

Garderoba M 13,80m²

Garderoba Ž 7,31m²

WC Ž 4,00m²

WC M 8,57m²

Čistila 1,73m²

**SKUPAJ: 112,10m²**

V skladiščnem objektu bo od 15 do 20 zaposlenih.

### ZUNANJA UREDITEV

**Dostop za osebna in tovorna vozila** je preko obstoječega priključka na javno cesto – Litijska cesta, preko ceste Avtera – Atrik, na parc. št. 1840/2.

**Nov dostop izključno za osebna vozila** je predviden preko novega priključka na javno cesto – Papirniška pot na parc. št. 1838/1. Širina uvoza je 5,0 m. Preglednost priključka je zagotovljena in prikazana v situaciji prometne ureditve. Prevoznost na priključkih je zagotovljena za osebna vozila in morebitna intervencijska vozila (gasilska in reševalna vozila). Pri preveri preglednosti smo izhajali iz dejstva, da je priključek lociran v naselju (vrač = 50 km/h). Za navedeno računsko hitrost znaša minimalna zaustavitvena razdalja pri nagibu nivelete 0,3%, Pz = 45 m. Polje preglednosti je določeno od mesta voznika, ki je oddaljeno 3,0 m od roba glavne prometne smeri za dolžino preglednosti Pz. Polje preglednosti poteka preko območja, ki je delno zaraščeno in ga je potrebno očistiti. Drugih fizičnih ovir ni. Steber daljnovoda ob papirniški ulici je izven polja preglednosti. Na območju preglednosti ni predvidena zasaditev oziroma postavitev drugih fizičnih ovir, ki bi onemogočale preglednost. Potrebno pa bo redno vzdrževanje zatravljenih površin na območju, ki sega v polje preglednosti (situativni prikaz), tako da se bo rastje striktno odstranjevalo. Obstoječa drevesa in ograje je obvezno potrebno odstraniti. Dovoz bo opremljen z električno gnanimi drsnimi dvoriščnimi vrati in avtomatskimi dvižnimi zapornicami. Dovoz je namenjen in dovoljen uporabi zgolj osebnim vozilom. Tovorna vozila preko priključka ne smejo zapuščati območja ureditve poslovnega objekta, kar jim zapoveduje prometni znak 2207 (prepovedan promet za tovorna vozila), za dostop preko Papirniške poti na območje pa je to urejeno že z obstoječo prometno signalizacijo na Papirniški poti (prometni znak 2207 v križišču z Litijsko cesto in prometni znak 2207 pri vratarnici papirnice Vevče).

Za potrebe obratovanja novega skladiščnega objekta se zagotovi 20 parkirnih mest, od tega 16 PM na mestu, ker so že sedaj urejena PM za potrebe obstoječega objekta PLC Avtotehna (ta se nadomestijo v sklopu ureditve nadomestnega parkirišča – opisano v točki 1.4) in 4 PM na SZ strani novega objekta. Uredi se tudi 3PM za kolesa. Nove parkirne površine so asfaltirane.

Intervencijska površina bo obeležena kot delovna površina za gasilska vozila v dimenzijah 7 x 12 m.

Celotno območje bo ograjeno s kovinsko panelno ograjo višine 2 m. V ograji se za potrebe vzdrževanja predvidi montaža enokrilnih ograjnih vrat.

Na raščenem terenu se uredi 686,0 m² zelenih površin in zasadi 13 dreves.

### ELEKTIČNO OMREŽJE

Objekt bo na električno omrežje priključen na obstoječe merilno mesto, katero se nahaja v obstoječi transformatorski postaji na zemljišču št. 1946/31 k.o. Dobrunje. Transformatorska postaja je v lasti PLC Avtotehna.

Preko območja poteka nadzemni daljnovod v upravljanju Elektro Ljubljana. Na območju, kjer se elektro vod približuje načrtovanemu objektu, znaša poves kablov toliko, da segajo 9,72 m od tal.

### TELEKOMUNIKACIJSKO OMREŽJE

Objekt se na telekomunikacijsko in optično omrežje naveže preko obstoječega priključka za PLC Avtotehna in se navezuje na obstoječe telekomunikacijsko in optično omrežje v obstoječem objektu na parc. št. 1946/29 k.o. Dobrunje.

### VODOVOD, HIDRANTNO OMREŽJE

Objekt se na vodovodno omrežje naveže preko obstoječega priključka za PLC Avtotehna na parc. št. 1946/29 k.o. Dobrunje. Objekt se na hidrantno omrežje priključi na obstoječo traso na parc. št. 706/9 k.o. Dobrunje.

### OGREVANJE

Objekt se ne priključi na sistem oskrbe z zemeljskim plinom. Objekt ni ogrevan, razen upravnega dela v medetaži, pri čemer se za ogrevanje uporabi toplotne črpalke zrak- zrak in električne radiatorje, zato se dodatno izolira ogrevane prostore. Gradbena fizika dokazuje, da letna poraba objekta za ogrevanje ne presega 7000Kwh/leto in specifična toplota ne presega 25kWh/m2 letno.

Odlok o prioritetni uporabi energentov za ogrevanje na območju Mestne občine Ljubljana (Uradni list RS, št. 41/2016 z dne 10. 6. 2016) v 2. členu določa, da je potrebno odlok uporabljati za:

- proizvodnjo toplote v proizvodnih procesih končnih uporabnikov energije, ki letno presega 50.000 kWh.

*Ker v obravnavanem objektu ni potrebe po toploti za proizvodne procese, se zgoraj naveden odlok ne nanaša na obravnavani objekt.*

– stavbe, za katere je v skladu s predpisom, ki ureja učinkovito rabo energije v stavbah, in predpisom, ki ureja metodologijo izdelave in izdajo energetskih izkaznic stavb, letna potrebna toplota za ogrevanje stavbe na enoto kondicionirane površine stavbe Q(NH)/A večja od 25 kWh/m2a.

*Da v obravnavanem objektu dosežemo zahtevani kriterij, ki dopušča opustitev plinskega priključka in vgradnjo TČ se vgradi dodatno izolacijo objekta, namesto naravnega prezračevanja pa se vgradi sisteme prisilnega prezračevanja z vračanjem odpadne toplote in izvede dodatne ukrepe za zmanjšanje rabe energije na objektu.*

### FEKALNA KANALIZACIJA

Odvajanje fekalnih vod je predvideno na obstoječo malo komunalno čistilno napravo na parc. št. 707/9 k.o. Dobrunje.

Na obravnavanem območju se ni zgrajena javna kanalizacija. V sklopu kohezije je predvidena gradnja javne kanalizacije. Priključitev na javno kanalizacijo bo obvezna, skladno z Odlokom o odvajanju in čiščenju komunalne in padavinske odpadne vode.

Komunalna odpadna voda iz objekta se začasno voditi v malo komunalno čistilno napravo.

Komunalne odpadne vode iz predvidenega objekta se zbirajo preko novega fekalnega kanala FK1.

Fekalni kanal FK1 poteka od južnega dela predvidenega objekta v smeri proti jugu vzdolž obstoječega objekta do obstoječega revizijskega jaška pred obstoječo malo čistilno napravo (v nadaljevanju MČN) ATROPOLA.

Predvidena je vgradnja PVC cevi d200 mm, SN8 v padcu 1%, jaški so iz istega materiala. Izvedba kanala mora biti vodotesna.

Cev jaška se zaključi z AB ploščo z odprtino na katero se vgradijo litoželezni pokrovi. Vsi predvideni pokrovi na jaških so nosilnosti 400 kN. Vsi pokrovi morajo biti na zaklep in protihrupne izvedbe. Pokrovi so brez odprtin.

Na območju je za obstoječi objekt ATROPOLA vgrajena mala čistilna ATROPOLA, ID 1952, s sekundarnim čiščenjem. Količina čiščene odpadne vode za leto 2017 je 2000 m3/letno. Zmogljivost čistilne naprave je 150 PE, dejanska obremenitev v letu 2017 je znašala 43 PE. Očiščene vode se odvajajo v bližnjo ponikovalnico. Obstoječa MČN leži na območju obstoječega parkirišča, koordinate so GKY=468633, GKX=99900 (ETRSY= 468262, ETRSX=100393).

Nov objekt bo navezan na obstoječo MČN ATROPOLA. Predvidena dodatna obremenitev objekta je 5 do 7 PE. Predvidena skupna obremenitev je torej največ 50 PE, kar je manj od zmogljivosti MČN. Količina čiščene odpadne vode se poveča za največ 16,3 %, skupaj predvidena tako znaša največ 2325 m3/letno.

**Sistem kanalizacije na obravnavanem območju spada v območje aglomeracije z nazivom Sadinja vas ID 16488, sistem.**

**Vodno telo podzemnih voda SIVTPODV1001, SAVSKA KOTLINA IN LJUBLJANSKO BARJE.**

**Pričakovana maksimalna letna obremenitev MČN ATROPOLA s komunalno odpadno vodo iz starega in novega objekta znaša 2180 m3/letno.**

### METEORNA KANALIZACIJA

Ponikanje meteornih vod je predvideno preko ponikovalnega polja na parc. št. 709/1, 708/7 in 1837/4, k. o. Dobrunje.

Odvodnja obravnavanega območja se uredi preko novih meteornih kanalov z iztokom v akumulacijo (cisterna 50 m3) z črpališčem do lovilca olj. Očiščene vode se nato vodi na ponikovalnico sestavljeno iz treh ponikovalnih jaškov (PJ2, PJ3 in PJ4) povezanih med seboj na severni strani območja pod manipulativnimi površinami. Odvodnja čistih strešnih vod se izvede z iztokom v ponikovalnico (PJ1) severno od objekta.

Meteroni kanal MK1 predstavlja deviacijo obstoječega kanala d500. Priče se v obstoječem revizijskem jašku ob južni fasadi predvidenega objekta in vodi v smeri zahoda do predvidene lokacije prestavljene akumulacijske cisterne volumna 52 m3. Iz cisterne se meteorne vode prečrpa na lovilec olj (LO), kjer se prečistijo in se nato vodijo v ponikanje.

Cisterna s črpališčem je obstoječa, prestavljena na novo lokacijo. Pri vgradnji je potrebno upoštevati vsa priporočila za vgradnjo, ki se jih natančno predpiše v fazi dokumentacije PZI (protivzgonski ukrepi). Pred ponovno vgradnjo je potrebno preveriti delovanje črpališča in ohranjenost cisterne. V kolikor se izkaže za okvarjeno je potrebno popravilo oziroma vgradnja novih elementov.

Na meteorni kanal MK1 se navezujeta dva kanala, ki odvajata novopredvidene površine.

Na kanal MK1.1 se vodi meteorne vode z manipulativne površine pred predvidenim objektom, na kanal MK1.2 pa z novih parkirnih površin.

Na kanala MK3 in MK3.1 se vodi strešne meteorne vode, ki jih ni potrebno čistiti v lovilcu olj. Kanala potekata okrog predvidenega objekta. Vode se vodi v ponikovalni jašek PJ1 lociran v zelenici na severni strani predvidenega objekta.

Odvodnja površin se vrši preko požiralnikov s peskolovilci (P1, P2) priključenimi na meteorne kanale MK1, MK1.1 in MK1.2.

Vse strešne vode se ravno tako vodi preko peskolovov.

Velikost tlorisa novih strešnih površin: 2739 m2

Površina vseh utrjenih površin (obstoječe + predvideno): 10500 m2

**Dimenzioniranje kanalov**

Dimenzioniranje meteorne kanalizacije na obravnavanem območju se izvede ob upoštevanju naliva s povratno dobo n = 0,5. Pri tem se upošteva podatke o merodajnih nalivih (po HMZ) za postajo Ljubljana-Bežigrad. Čas trajanja naliva in merodajno intenziteto naliva se določi za vsak homogen odsek kanalskega sistema posebej. Pri izračunu smo upoštevali neoviran iztok iz sistema.

Krivulja naliva za merilno mesto Ljubljana-Bežigrad (HMZ):



Hidravlični izračun kanalov je bil izveden po retenzijski metodi. Vsi podatki in rezultati so podani v nadaljevanju v tabelarični obliki. Na omrežju je upoštevana 70% polnitev cevi.



Kanali na območjih voznih in parkirnih površin (MK1, MK1.1, MK1.2) so predvideni iz centrifugiranih armiranih poliestrskih cevi (CC-GRP) nazivne togosti 10000 N/m2, notranjega preseka 250 in 500 mm. Na kanalu so predvideni revizijski jaški iz centrifugiranega armiranega poliestra CC-GRP – SN 10000 N/m2, preseka od 600 do 1000 mm. Izvedba mora biti protivzgonska.

Kanali namenjeni odvodnji strešnih površin (MK2, MK2.1) so predvideni iz PVC cevi nazivne togosti SN8 N/m2, notranjega preseka 200, 250 in 300 mm. Na kanalu so predvideni revizijski jaški iz PE, preseka od 600 do 1000 mm.

Cev jaška se zaključi z AB ploščo z odprtino na katero se vgradijo litoželezni pokrovi. Na voznih površinah so predvideni pokrovi nosilnosti 400 kN, na ostalih površinah zadošča nosilnost 125 kN. Vsi pokrovi na voznih površinah morajo biti na zaklep in protihrupne izvedbe. Vsi pokrovi so brez odprtin.

Cevi za navezave cestnih požiralnikov in peskolovilcev strešnih vod na jaške so iz PVC materiala nazivne togosti SN 8kN/m2, preseka 200 mm.

Izvedba vseh kanalov, priključkov nanje in revizijskih jaškov mora biti vodotesna.

**Lovilec ogljikovodikov – LO**

Skladno z veljavnimi predpisi je potrebno zagotoviti čiščenje padavinske odpadne vode iz utrjenih površin. Rešitve predvidene v predmetni dokumentaciji zagotavljajo ustrezno kvaliteto vode in so skladne z zakonskimi podlagami.

Predviden je lovilec ogljikovodikov LO pred odvodom meteornih voda v ponikanje. Lokacija je razvidna v grafičnih prilogah. Na lovilec olj se naveže vsa meteorna kanalizacija, tako z obstoječih površin kot iz novo predvidenih.

Velikost lovilca je prilagojena predvidenemu maksimalnemu dotoku kanala MK1, ki znaša 190,87 l/s, kar ob vgradnji cevi notranjega prereza 500 mm in ob upoštevanju padca 0,5 % pomeni, da bo kanal obremenjen do maksimalne polnitve cca 54,10 %. Prispevne površine za obravnavan kanal predstavljajo utrjene površine parkirišča.

Kritični naliv za obravnavano območje:

(qkr = 15 l/s ha)

Izberemo lovilec ogljikovodikov s koalescenčnim filtrom, usedalnikom in by-passom kapacitete čiščenja min. 15,75 l/s in pretočno kapaciteto min. 190,87 l/s (AQUAOIL S1P-BP, 200/20, s kapaciteto čiščenja 20 l/s in pretočno kapaciteto 200 l/s ali enakovredno). Lovilec naj bo skladen s standardom SIST EN 858-2.

V kolikor se izkaže, da obstoječi lovilec olj zadostuje podanim kriterijem, se lahko vgradi obstoječega.

**Ponikovalnica strešnih vod**

Ponikovalni jašek PJ1 je namenjen ponikanju strešnih meteornih vod. Izveden je kot perforirana betonska cev preseka 2000 mm. Ponikovalna globina znaša najmanj 1,3 m. Ponikovalno območje leži na zelenici.

Ponikovalnico se obsuje s filtrskim materialom v širini 0,5 m. Ponikovalnico se položi na podlogo iz drenažnega materiala. Dno ponikovalnice se obloži z večjimi ploščatimi kamni. Izvedba po detajlu.

Dotok na ponikovalnico PJ1 znaša:

Qmax = 54,43 l/s

Ponikovalnico dimenzioniramo na maksimalni skupni dotok Qmax. Glede na sestavo tal upoštevamo koeficient propustnosti k = 3 × 10-3 m/s. Potrebna ponikovalna površina tako znaša:

Apot = Qmax / k ... potrebna površina ponikanja

Apot = 18,14 m2

Predvidimo izvedbo ponikovalnega jaška PJ1 prereza 2000 mm z obodnim nasutjem 0,5 m in aktivno ponikovalno globino najmanj 1,3 m.

Ponikovalnica PJ1 (višina ponikanja = 1,3 m) Adej = 19,32 m2 ≥ Apot = 18,14 m2

Skupna dejanska ponikovalna površina je Adej = 19,32 m2 in je večja od izračunane potrebne.

Pri izračunu ponikovalnice smo upoštevali podatke iz geološko geotehničnega elaborata izdelanega za potrebe obravnavane gradnje, izdelovalec GeoTrias d.o.o., št. 007-SK/2019, Ljubljana 12.3.2019. V nadaljevanju navajamo povzetek iz elaborata:

*V jaških smo ob izkopih dosegli pojave talne vode in sicer na absolutnih globinah 3,1 do 3,3, kar pomeni, da je pojav vode vezan na koto 271 m. Omeniti velja, da so v času raziskav za PLC Avtotehno nivo talne vode dosegali na kotah 269, 2 – 270,7 m, kar v grobem sovpada z našimi ugotovitvami.*

*Piezometrske vrtine na širšem območju kažejo, da je nivo podtalnice pri srednjem vodostaju Ljubljanice cca. 273 m. Nivo podtalnice niha nekaj metrov. Koeficient vodoprepustnosti matične podlage je ocenjen na r.v. 1x 10-3 m/s.*

Aktivna ponikovalna površina sega v sloj proda in peska, ki se prične na koti med 271 in 272 m. Glede na ta sloj se ob izvedbi določi točna globina ponikovalnega jaška. V projektni dokumentaciji je upoštevan srednja kota, t.j. 271,5 m.

V kolikor se ob izvedbi izkažejo drugačne razmere od predvidenih, nadzorni organ o tem obvesti projektanta in izdelovalca geološko geotehničnega elaborata, ki predlagata novo rešitev.

**Ponikovalnica očiščenih meteornih vod**

Ponikovalnico predstavljajo 3-je ponikovalni jaški (PJ2, PJ3 in PJ4) povezanimi med seboj in je namenjena ponikanju očiščenih meteornih vod. Jaški so izvedeni kot perforirane betonske cevi preseka 2000 mm. Ponikovalna globina znaša najmanj 1,5 m. Ponikovalno območje leži pod utrjenimi voznimi površinami.

Ponikovalnico se obsuje s filtrskim materialom v širini 0,5 m. Ponikovalnico se položi na podlogo iz drenažnega materiala. Dno ponikovalnice se obloži z večjimi ploščatimi kamni. Izvedba po detajlu.

Dotok na ponikovalnico PJ znaša:

Qmax = 190,87 l/s

Ponikovalnico dimenzioniramo na maksimalni skupni dotok Qmax. Glede na sestavo tal upoštevamo koeficient propustnosti k = 3 × 10-3 m/s. Potrebna ponikovalna površina tako znaša:

Apot = Qmax / k ... potrebna površina ponikanja

Apot = 63,6 m2

Predvidimo izvedbo treh ponikovalnih jaškov PJ2, PJ3 in PJ4, prereza 2000 mm z obodnim nasutjem 0,5 m in aktivno ponikovalno globino najmanj 1,5 m.

Ponikovalnica PJ2 (višina ponikanja = 1,5 m) Adej2 = 21,20 m2

Ponikovalnica PJ3 (višina ponikanja = 1,5 m) Adej3 = 21,20 m2

Ponikovalnica PJ4 (višina ponikanja = 1,5 m) Adej4 = 21,20 m2

Ponikovalnica PJ2-4 Adej2-4 = 63,60 m2 ≥ Apot=63,6 m2

Skupna dejanska ponikovalna površina je Adej2-4 = 63,60 m2 in enaka od izračunane potrebne.

Pri izračunu ponikovalnice smo upoštevali podatke iz geološko geotehničnega elaborata izdelanega za potrebe obravnavane gradnje, izdelovalec GeoTrias d.o.o., št. 007-SK/2019, Ljubljana 12.3.2019. V nadaljevanju navajamo povzetek iz elaborata:

*V jaških smo ob izkopih dosegli pojave talne vode in sicer na absolutnih globinah 3,1 do 3,3, kar pomeni, da je pojav vode vezan na koto 271 m. Omeniti velja, da so v času raziskav za PLC Avtotehno nivo talne vode dosegali na kotah 269, 2 – 270,7 m, kar v grobem sovpada z našimi ugotovitvami.*

*Piezometrske vrtine na širšem območju kažejo, da je nivo podtalnice pri srednjem vodostaju Ljubljanice cca. 273 m. Nivo podtalnice niha nekaj metrov. Koeficient vodoprepustnosti matične podlage je ocenjen na r.v. 1x 10-3 m/s.*

Aktivna ponikovalna površina sega v sloj proda in peska, ki se prične na koti med 271 in 272 m. Glede na ta sloj se ob izvedbi določi točna globina ponikovalnega jaška. V projektni dokumentaciji je upoštevan srednja kota, t.j. 271,5 m.

V kolikor se ob izvedbi izkažejo drugačne razmere od predvidenih, nadzorni organ o tem obvesti projektanta in izdelovalca geološko geotehničnega elaborata, ki predlagata novo rešitev.

**Črpališče in akumulacijski rezervoar**

Za potrebe prečrpavanja meteornih vod iz akumulacijskega rezervoarja na lovilec olj oziroma razbremenilni jašek pred lovilcem olj, je potrebno povečati pretočnost obstoječega črpališča.

Obstoječe črpališče je sestavljeno iz 2 črpalk, vsaka karakteristik Q = 30 l/s pri H = 6.0 m. Ko črpalki delujeta skupaj dosegata omejen največji pretok Q = 50 l/s (omejitev lovilca olj). Vgrajeni sta črpalki Wilo FA 10.51 E T 17-4/8 (400V, 50Hz, P1=4,5kW, P2=3,5kW).

Rezervoar je poliestrske izvedbe, volumna V = 52 m3. Rezervoar je dimenzioniran da lahko zadrži max. dotok v času 10 min zmanjšan za zmožnost črpališča (Qmax = 136 l/s - 50 l/s = 86 l/s). Tako je izračunani potrebni volumen zadrževanja 51,6 m3.

Zaradi povečanja dotoka (Qmax = 191 l/s) potrebujemo pri novi ureditvi območja povečavo kapaciteto črpališča. Predvidi se vgradnja dveh črpalk, vsaka karakteristik Q = 60 l/s pri H = 6.0 m, kot npr. Wilo FA 15.52-215E+T 17-4/16 (400V, 50Hz, P1=8,2kW, P2=6,5kW). Črpalki sta vgrajeni na vodilih in opremljeni z verigo za ivlačenje. Iztočni presek na črpalki je DN 150, tlačna cev v nadaljevanju je DN 250.

Z vgradnjo takih črpalk ni potrebe po povečavi rezervoarja (Qmax = 191 l/s - 120 l/s = 71 l/s). Tako je izračunani potrebni volumen zadrževanja 42,6 m3.

Prečrpana voda iz črpališča se umiri v umirjevalnem jašku pred dotokom v lovilec olj. Računsko je predviden čas umirjanja 60 s, zato je potreben volumen jaška V = 3,6 m3.

Črpališče je vezano na elektro agregat primerne zmogljivosti glede na moč črpalk.

Akumulacijski rezervoar tako ohranjamo obstoječi, prestavljeni na novo lokacijo in vgrajen kot obstoječi (protivzgonsko). V rezervoarju se pričakuje nabiranje usedlin, zato ga bo potrebno redno čistiti.

*Nujno je potrebno redno vzdrževanje črpališča in lovilca olj, vključno z elektro agregatom, ki je namenjen za potrebe v primeru izpada električne energije.*

### ODPADKI

Zbirno mesto za komunalne odpadke je nameščeno na južni strani predvidenega objekta (eko otok) na parc. št. 707/9 in 1942. Mesto je dostopno za vozila za odvoz komunalnih odpadkov. Odvodnja zbirnega mesta bo urejena preko talne rešetke s peskolovom.

### GRADNJA NA POPLAVNEM OBMOČJU

Med gradnjo ni dovoljeno odlagati izkopanih materialov na vodno ali priobalno zemljišče vodotokov. Morebitne začasne deponije viškov zemeljskega materiala je v času gradnje treba urediti tako, da se ne pojavlja erozija in da ni oviran odtok zalednih voda.

Po končani gradnji je potrebno zagotoviti odstranitev vseh za potrebe gradnje začasno postavljenih objektov in ostankov začasnih deponij. Vse z gradnjo prizadete površine je potrebno ustrezno krajinsko urediti.

Načrtovana ureditev upošteva vse omilitvene ukrepe oz. usmeritve, podane v Hidrološko hidravlični študiji za načrtovano parkirišče in skladiščno halo RAM 2 ob Litijski cesti v Dobrunjah (št. proj: L04/19, IZVO-R d.o.o., april 2019):

- gladina Ljubljanice na območju načrtovanih ureditev je pri Q10=274,00 m n.m., pri Q100=274,40 m n.m., pri Q500=274,54 m n.m.,

- Za načrtovano skladišče privzamemo izhodiščno koto Q100 z varnostnim nadvišanjem vsaj 50 cm. Varna kota pritličja skladiščnega objekta znaša vsaj 274,90 m n.m (upoštevano, saj višinska kota pritličja znaša 275,4 m).

- Parkirišče naj se izvede na obstoječih kotah terena, oz. naj se izvede preoblikovanje terena na način, da se ohranja volumen poplavnih vod na območju parkirišča. Območje naj se dodatno ne nasipava in niveletno dviguje nad koto poplavnih vod.

- Območje parkirišča naj se zavaruje s opozorilnimi tablami, da je v primeru visokih vod Ljubljanice območje lahko poplavljeno.

- Kote načrtovanega cestnega priključka naj v čim večji možni meri potekajo po obstoječem terenu.

## PREDVIDENO STANJE – NADOMESTNA PARKIRIŠČA ZA POTREBE OBSTOJEČEGA OBJEKTA PLC AVTOTEHNA

Ker novi skladiščni objekt deloma posega na območje obstoječe zunanje ureditve s parkirišči, ki pripadajo obstoječemu objektu PLC Avtotehna, se ukine 63 pakirnih mest. Izgubljena parkirna mesta se nadomestijo zahodno od obstoječega parkirišča, kjer se uredi 64 nadomestnih parkirnih mest. Nove parkirne površine so asfaltirane. Površina za izvedbo nadomestnih parkirnih mest znaša 2939 m2 in se bo izvedla na parc. št. 708/7 in 709/1, obe k.o. Dobrunje.

Odvodnja površin se vrši preko požiralnikov s peskolovilci (P1, P2) priključenimi na meteorne kanale MK1, MK1.1 in MK1.2.

Ločilni otoki na parkirišču se zatravijo in zasadijo z 22 drevesi.

Na območju obstoječe zunanje ureditve obstoječega objekta PLC Avtotehna se uredi še 7 novih PM na mestu plinske postaje in 8 PM na J strani objekta. Na J strani obstoječega objekta je predvidena tudi kolesarnica.

# OPIS SKLADNOSTI GRADNJE S PROSTORSKIMI AKTI

Predvidena gradnja se bo odvijala na območju, kjer velja:

**Odlok o občinskem prostorskem načrtu Mestne občine Ljubljana – strateški del (Uradni list RS, št. 78/10, 10/11 - DPN, 72/13 - DPN, 92/14 - DPN, 17/15 - DPN, 50/15 - DPN, 88/15 - DPN, 12/18 - DPN in 42/18)**

**Odlok o občinskem prostorskem načrtu Mestne občine Ljubljana – izvedbeni del (Uradni list RS, št. 78/10, 10/11 - DPN, 22/11 - popr., 43/11 - ZKZ-C, 53/12 - obv. razl., 9/13, 23/13 - popr., 72/13 - DPN, 71/14 - popr., 92/14 - DPN, 17/15 - DPN, 50/15 - DPN, 88/15 - DPN, 95/15, 38/16 - avtentična razlaga, 63/16, 12/17 - popr., 12/18 - DPN in 42/18)**

**Enote urejanja prostora (7. člen OPN MOL ID)**

Enota urejanja prostora (EUP): SO-2733

Podrobnejša namenska raba prostora: IG (Gospodarske cone)

Oznaka tipa objekta: F – objekt velikega merila in tehnološka stavba

Obveznost priključevanja na gospodarsko javno infrastrukturo:

- priključitev na javni vodovodni sistem,

- priključitev odpadnih vod na javni kanalizacijski sistem,

- priključitev na distribucijsko plinovodno omrežje, razen v primeru uporabe obnovljivih virov energije. Če plinovodno omrežje še ni zgrajeno, je dopustna začasna oskrba stavbe z utekočinjenim naftnim plinom.

- priključitev na elektroenergetsko omrežje.

Enota urejanja prostora (EUP): SO-1984; urejanje z OPPN 289: VEVČE

Podrobnejša namenska raba prostora: IG (Gospodarske cone)

Oznaka tipa objekta: F – objekt velikega merila in tehnološka stavba

Obveznost priključevanja na gospodarsko javno infrastrukturo:

- priključitev na javni vodovodni sistem,

- priključitev odpadnih vod na javni kanalizacijski sistem,

- priključitev na distribucijsko plinovodno omrežje, razen v primeru uporabe obnovljivih virov energije. Če plinovodno omrežje še ni zgrajeno, je dopustna začasna oskrba stavbe z utekočinjenim naftnim plinom.

- priključitev na elektroenergetsko omrežje.

*Pogoji so v celoti izpolnjeni. Načrtovani objekt je skladen z dopustnim tipom objekta F, zagotovljena je priključitev na javni vodovodni in kanalizacijski sistem, distribucijsko plinovodno omrežje in elektroenergetsko omrežje.*

**Namenska raba zemljišč (9. člen OPN MOL ID)**

**IG – gospodarske cone:** območja, namenjena tehnološkim parkom, proizvodnim dejavnostim z industrijskimi stavbami in skladišči ter s spremljajočimi stavbami za storitvene dejavnosti.

*S predmetno nalogo je načrtovano skladišče, kar je skladno z dopustnimi dejavnostmi na območju IG.*

**Splošni in podrobni prostorski izvedbeni pogoji (10. člen OPN MOL ID)**

**Urbanistični pogoji:** na južnem delu EUP (na meji s stanovanjskim območjem) je treba zagotoviti najmanj 10.00 m širok pas, ozelenjen z visoko vegetacijo. V območju so dopustne tudi dejavnosti ravnanja z odpadki, razen sežiganja odpadkov).

FZP: faktor odprtih zelenih površin (najmanj %): 10

*Gradbena parcela za gradnjo skladiščnega objekta in območje za ureditev nadomestnih parkirišč k objekti PLC Avtotehna ne posegata v južni rob EUP SO-2733.*

**Usmeritve za izdelavo OPPN 289: VEVČE:**Do uveljavitve OPPN velja 95. člen OPN MOL ID.

|  |  |
| --- | --- |
| FZ – FAKTOR ZAZIDANOSTI (NAJVEČ %) | 60 |
| FZP – FAKTOR ODPRTIH ZELENIH POVRŠIN (NAJMANJ %) | 15 |
| VIŠINA OBJEKTOV | Višina objektov ne sme presegati višine 25,00 m oziroma se mora prilagajati višini že zgrajenih objektov v EUP, če tehnološki proces ne zahteva drugače. |
| URBANISTIČNI POGOJI | Med posameznimi objekti je treba ohraniti nepozidane površine, na katerih se zasadijo drevesa in grmovnice za filtriranje prahu. Posegi v območju so dopustni šele po izvedbi protipoplavnih ukrepov za zagotavljanje poplavne varnosti območja. V območju je dopustna gradnja kablovoda 110 kV za vključitev RTP Vevče, kot je opredeljeno na karti 4.5. Do uveljavitve OPPN je poleg posegov iz 95. člena odloka OPN MOL ID dopustna tudi gradnja 110 kV kablovoda za vključitev RTP Vevče. |
| PROMETNA INFRASTRUKTURA | Dostope je treba urediti z Litijske ceste in preko nove LZ ceste Zadobrovška–Cesta II. grupe odredov. |
| OKOLJSKA, ENERGETSKA IN ELEKTRONSKA KOMUNIKACIJSKA GODPODARSKA INFRASTRUKTURA | Vsi objekti v območju morajo biti obvezno priključeni na distribucijsko plinovodno omrežje v upravljanju JP Energetika  Ljubljana preko načrtovane nove merilno-regulacijske postaje  (MRP). Prek severozahodnega dela območja poteka obstoječi 12- barski plinovod 10000 MRP Ljubljana – MRP Vevče, ki je v upravljanju Geoplin plinovodi, d. o. o., za napajanje Papirnice Vevče. Pri vseh novogradnjah je treba zagotoviti ustrezen odmik oziroma plinovod prestaviti. Obstoječe srednjenapetostno omrežje je treba ustrezno prestaviti in/ali pokabliti. |
| OKOLJEVARSTVENI POGOJI | V območju naravne vrednote so dopustni posegi, ki naravne vrednote ne degradirajo in ohranjajo njeno celovitost. |

*Na območje načrtovanega OPPN 289 Vevče načrtovana ureditev posega s cestnim priključkom na Papirniško pot in parkiriščem na parceli št. 709/1.*

**Prostorski izvedbeni pogoji do uveljavitve OPPN (95. člen OPN MOL ID)**

(1) Če ni z usmeritvami za OPPN določeno drugače, so na območjih, kjer je s tem odlokom predvidena izdelava OPPN, do njegove uveljavitve dopustni samo naslednji posegi:

…

- parkirne površine, razen v parkirnih conah 1 in 2, pri čemer ozelenitev z zasaditvijo dreves ni obvezna,

- pločniki, kolesarske steze, kolesarske poti, pešpoti, dostopne ceste do objektov,

**…**

*Na območje načrtovanega OPPN 289 Vevče načrtovana ureditev posega s cestnim priključkom na Papirniško pot in z izvedbo nadomestnega parkirišča za obstoječo stavbo PLC Avtotehna, ki sta skladna s 95. členom MOL OPN ID.*

**Dopustni objekti in dejavnosti po območjih namenske rabe (11. člen OPN MOL ID)**

**IG - GOSPODARSKE CONE**

1. **Dopustni objekti in dejavnosti**

- 12201 Stavbe javne uprave,

- 12510 Industrijske stavbe,

- 12520 Rezervoarji, silosi in skladišča,

- 12303 Bencinski servisi,

- 12304 Stavbe za storitvene dejavnosti,

- 12203 Druge poslovne stavbe,

- 12301 Trgovske stavbe (do 2000,00 m2 BTP objekta ali dela objekta),

- 12112 Gostilne, restavracije in točilnice,

- 12650 Stavbe za šport,

- 12740 Druge stavbe, ki niso uvrščene drugje: samo gasilski domovi s spremljajočim programom,

- 12420 Garažne stavbe,

- 21301 Letališke steze in ploščadi: samo heliport,

- 21110 Avtoceste, hitre ceste, glavne ceste in regionalne ceste: samo parkirišča za vozila in tovorna vozila, za priklopnike teh motornih vozil, za avtobuse in za dostavna vozila,

- 12630 Stavbe za izobraževanje in znanstvenoraziskovalno delo: samo za izobraževanje in znanstvenoraziskovalno delo za potrebe zaposlenih v območju,

- oskrbovalna mesta za vozila na alternativni pogon,

- zbirni centri za odpadke.

*Načrtovana stavba sodi v kategorijo 12520 Rezervoarji, silosi in skladišča, torej je na območju namenske rabe IG dopustna.*

**Drugi dopustni objekti in posegi v prostor (12. člen OPN MOL ID)**

(1) Če ta odlok ali drug predpis ne določa drugače, so na celotnem območju OPN MOL ID ne glede na določbe 11. člena tega odloka dopustni tudi naslednji objekti in drugi posegi v prostor:

1. komunalni objekti, vodi in naprave:

– za oskrbo s pitno in požarno vodo,

– za odvajanje in čiščenje komunalne in padavinske odpadne vode,

– za distribucijo zemeljskega plina,

– za daljinsko ogrevanje in hlajenje,

– za javno razsvetljavo in semaforizacijo,

– za distribucijo električne energije napetostnega nivoja do vključno 20 kV,

– za zagotavljanje elektronskih komunikacij. Znotraj območja, ki ga omejuje avtocestni obroč, ni dopustna izvedba elektronskih komunikacijskih vodov v nadzemni izvedbi,

– zbiralnice ločenih frakcij odpadkov,

– objekti, vodi in naprave okoljske, energetske in elektronske komunikacijske

infrastrukture, če so izvedeni v sklopu drugega objekta, ki ga je na območju dopustno

graditi,

2. podzemne etaže s tem odlokom dopustnih zahtevnih in manj zahtevnih objektov, kjer in v obsegu, kot to dopuščajo geomehanske razmere, hidrološke razmere, potek komunalnih vodov, zaščita podtalnice in stabilnost sosednjih objektov,

3. podhodi in nadhodi za pešce,

4. avtobusna postajališča s potrebnimi ureditvami,

5. parkirne površine za osebna motorna vozila za lastne potrebe,

6. pločniki, kolesarske steze, kolesarske poti, pešpoti, dostopne ceste do objektov,

7. dostopi za funkcionalno ovirane osebe (tudi gradnja zunanjih dvigal na obstoječih objektih),

8. parkovne površine, drevoredi, posamezna drevesa, površine za pešce, trgi, otroška igrišča in biotopi,

9. vodnogospodarske ureditve,

10. brvi in mostovi,

11. vstopno-izstopna mesta za rečni promet ob vodotokih, pomoli, dostopi do vode (tudi stopnice), utrjene brežine vodotokov in splavnice,

12. objekti za obrambo ter varstvo pred naravnimi in drugimi nesrečami, vključno z objekti za varstvo pred škodljivim delovanjem voda, zaklonišči in objekti za zaščito, reševanje in pomoč ter evakuacijske (požarne) stopnice izven objektov, ki so višji od 14,00 m,

13. objekti za zagotovitev varstva pred utopitvami,

14. naprave za potrebe raziskovalne in študijske dejavnosti (meritve, zbiranje podatkov), opazovalnice,

15. javne sanitarije na javnih površinah.

*Za potrebe načrtovanega objekta se bodo zgradili komunalni priključki, ki so dopustni na celotnem območju OPN MOL ID.*

**Vrste dopustnih gradenj in spremembe namembnosti (13. člen OPN MOL ID)**

(1) Če ta odlok ali drug predpis ne določa drugače, se v zvezi s posegi v prostor, ki so dopustni na podlagi tega odloka, lahko izvajajo naslednje gradnje:

- gradnja novega objekta, dozidava in nadzidava objekta,

- rekonstrukcija objekta,

- odstranitev objekta,

- vzdrževanje objekta.

(2) Gradnje, določene v prvem odstavku tega člena, razen odstranitve objekta, so dopustne samo na zakonito zgrajenih objektih.

(3) Dozidani ali nadzidani del objekta je treba priključiti na obstoječi komunalni priključek objekta, h kateremu se izvaja dozidava ali nadzidava.

(4) Kadar zgrajeni objekt predstavlja nevarno gradnjo, so ne glede na določbe tega odloka dopustna nujna dela za zaščito objekta, ki naj preprečijo negativne posledice nevarne gradnje na okolico.

(17) Vse novo zgrajene ali rekonstruirane stavbe morajo biti zgrajene energetsko varčno v skladu s predpisi, ki določajo učinkovito rabo energije v stavbah.

*Pogoji so v celoti izpolnjeni, gre za gradnjo novega objekta.*

**Vzdrževanje objektov (14. člen OPN MOL ID)**

(1) Pri vzdrževanju objekta je treba upoštevati:

- namestitev sončnega zbiralnika ali sončnih celic (fotovoltaika) je dopustna na strehah (v ravnini poševne strehe) in na fasadah objektov. Pri ravni strehi je dopustno postaviti naprave v naklonu za strešnim vencem tako, da so naprave čim manj vidne. V EUP z namensko rabo IP ali IG ni omejitev za način postavitve fotonapetostnih elementov,

- klimatske naprave morajo biti na objektih tipov NV, V, VS in C izvedene brez zunanje enote ali tako, da zunanja enota na ulični fasadi objekta ni vidna. Namestitev klimatskih naprav je dopustna v objektu ali pa na balkonih stavb, na podstrešju, na ravni strehi in na dvoriščni fasadi, pri novogradnjah tudi kot sestavni del oblikovane fasade. Klimatska naprava ne sme imeti motečih vplivov (hrup, vroči zrak, odtok vode) na okoliška stanovanja in prostore, v katerih se zadržujejo ljudje,

- požarna varnost objektov se ne sme zmanjšati.

(2) Pri vzdrževanju objektov tipov NV, V, VS in C je treba upoštevati tudi:

- zamenjava oken in vrat je dopustna v enaki velikosti, obliki in barvi, kot je bilo določeno v gradbenem dovoljenju za stavbo ali v enotni barvi za celoten objekt,

- zasteklitve balkonov ter postavitve senčil, nadstreškov v atrijih in klimatskih naprav so dopustne na podlagi enotne projektne rešitve za celoten objekt,

- obnova fasad je dopustna v originalni barvi.

(3) Utrjena dvorišča, ki predstavljajo nove prispevne površine padavinske vode (vodoneprepustne ureditve), so dopustna pod pogoji upravljavca javne kanalizacije do velikosti 300,00 m2. V EUP z namenskimi rabami ZPp, ZPps, ZDd, ZDo, ZK, ZV, T, K1, K2, Go, VC in VI utrjena dvorišča niso dopustna. Površina utrjenih dvorišč se ne šteje za zeleno površino na raščenem terenu.

(4) Na objektih, ki so varovani s predpisi s področja varstva kulturne dediščine, so dopustna tista vzdrževalna dela, ki so v skladu z varstvenim režimom, ki velja za objekt; za ta dela je treba pridobiti soglasje organa, pristojnega za varstvo kulturne dediščine.

(5) Če ni s tem odlokom določeno drugače, so posegi, navedeni v prvi in drugi alineji prvega odstavka tega člena, dopustni tudi pri novogradnjah.

*Pogoji so v celoti izpolnjeni.*

**Tipi objektov (15. člen OPN MOL ID)**

Na območju EUP SO-2733 je določen tip objekta:

F - Pritlični ali večnadstropni objekt velikih razponov, kot so proizvodne in športne hale, nakupovalna središča, sejmišča in zabaviščni parki (dvorane, hale), infrastrukturni objekti in podobno s spremljajočimi dejavnostmi, ki služijo za funkcioniranje osnovne dejavnosti.

*Načrtovani objekt ustreza tipu objekta F, ki je določen na obravnavani EUP.*

**Oblikovanje objektov in barve fasad (16. člen OPN MOL ID)**

(1) Če s tem odlokom ni določeno drugače, je oblikovanje objektov določeno s tipom objekta, velikostjo in zmogljivostjo objekta, namembnostjo objekta in z regulacijskimi elementi, prikazanimi na karti 3.1 »Prikaz območij enot urejanja prostora, podrobnejše namenske rabe in prostorskih izvedbenih pogojev«.

(2) Morebitni dodatni pogoji za oblikovanje objektov so določeni v Prilogi 1 ali v Prilogi 2 tega odloka.

(3) Pri dozidavi in nadzidavi obstoječih objektov je treba zagotoviti, da je dozidani oziroma nadzidani objekt oblikovno usklajen z objektom, ob katerem ali na katerem se gradi.

(4) Na objektih, ki mejijo na javne površine (trgi ali pločniki), je na podlagi soglasja organa Mestne uprave MOL, pristojnega za promet, dopustno graditi napušče, nadstreške in konzolno oblikovane stavbne dele (balkoni, lože) tako, da segajo tudi nad javno površino s konzolnim previsom. Konzolni previsi stavbnih delov so lahko široki do 2,50 m, dvignjeni najmanj 5,00 m nad koto pritličja in ne smejo presegati 50 % površine fasade. Previsi objektov nad javnimi površinami morajo biti izvedeni tako, da je zagotovljena varnost uporabnikov javnih površin (dež, sneg, ledene sveče) in da ne ovirajo vožnje vozil in delovanja gasilskih vozil v skladu s predpisi, ki določajo površine za gasilce ob zgradbah.

(5) Frčade ne smejo biti višje od višine slemena strehe. Frčade na strehi stavbe, pri dvojčkih in pri hišah v nizu morajo biti oblikovno usklajene. Višina posamezne frčade ne sme presegati 1/2 višine strehe. Višina frčade je projekcija celotne višine frčade (od najnižje točke odprtine v strehi, potrebne za izvedbo frčade, do najvišje točke strehe frčade) na vertikalno ravnino. Skupna dolžina frčad ne sme presegati 1/3 dolžine strešine. Na območjih, varovanih s predpisi s področja kulturne dediščine, lahko organ, pristojen za varstvo kulturne dediščine, določi tudi drugačne pogoje.

(6) Osvetlitev prostorov izkoriščenega podstrešja je dopustna tudi z različnimi oblikami strešnih oken oziroma frčad.

(7) Okna izkoriščenega podstrešja (Po) atrijske hiše ne smejo biti usmerjena v atrije sosednjih stavb.

(8) Barva fasad objektov se določi v OPPN oziroma v projektu za pridobitev gradbenega dovoljenja. Fasade objektov, v katerih so stanovanja, ne smejo biti signalnih ali fluorescentnih barv, to je barv, ki so v prostoru izrazito moteče in niso tradicionalne (na primer citronsko rumena, živo zelena, intenzivno vijolična, živo roza, turkizno modra). Prav tako ni dopustna kombinacija signalnih ali fluorescentnih barv med seboj.

(9) Vsi novo zgrajeni ali rekonstruirani objekti v javni rabi in stanovanjske stavbe z več kot desetimi stanovanji morajo funkcionalno oviranim osebam zagotavljati dostop, vstop in uporabo brez grajenih in komunikacijskih ovir v skladu s predpisi za projektiranje objektov brez grajenih ovir.

(10) V EUP z namensko rabo ZPp ali ZV je treba pri oblikovanju objektov upoštevati: a) ZPp – parki: novogradnje morajo biti oblikovane kot paviljonska gradnja (pritlična, pretežno transparentna stavba z večjimi steklenimi površinami);

b) ZV – površine za vrtičkarstvo: leseni zaboji in lesene lope za shranjevanje orodja ter ograje morajo biti enotno oblikovane.

(11) Električne, plinske in druge omarice se lahko izjemoma namestijo na fasade ob glavnih vhodih v stavbo, ki mejijo na javno površino, kadar druga tehnična in ekonomsko sprejemljiva rešitev ne omogoča priključitve objekta.

*Pogoji so v celoti izpolnjeni.*

**Oblikovanje višinskih razlik stavbnega zemljišča (18. člen OPN MOL ID)**

(1) Zunanja ureditev objekta na nagnjenem terenu mora biti zasnovana tako, da se prilagaja terenu. Izvedbe platojev z nasipi in useki niso dopustne, razen če so nujne za funkcioniranje stavbe (na primer dovoz, dostop, parkiranje).

(2) Višinske razlike na stavbnem zemljišču je treba premostiti s travnatimi brežinami. Višinske razlike se lahko premostijo tudi s podpornimi zidovi ali škarpami do višine 1,50 m. Podporni zid ali škarpa sta lahko tudi višja od 1,50 m, kadar obstaja nevarnost rušenja terena: v tem primeru morata biti podporni zid ali škarpa izvedena v kaskadah, na podlagi geotehnične preveritve izjemoma tudi brez kaskad, v tem primeru je treba zid vizualno zakriti z visoko vegetacijo.

(3) Vsaj 50 % površine podpornega zidu ali škarpe mora biti ozelenjenih.

(4) Kadar se tip objekta NA, NB, ND ali NV gradi na nagnjenem terenu, izkop hribine, potreben za umestitev objekta na parcelo, namenjeno gradnji, ne sme presegati višine venca novogradnje.

*Pogoji so v celoti izpolnjeni. Podporni zid ob vzhodnem robu objekta je visok 3 m, vizualno pa ni izpostavljen, saj je njegovo lice obrnjeno proti objektu.*

**Stopnja izkoriščenosti parcele, namenjene gradnji (20. člen OPN MOL ID)**

(1) Stopnja izkoriščenosti parcele, namenjene gradnji, je opredeljena z enim ali z več faktorji:

- faktor izrabe (FI),

- faktor zazidanosti (FZ),

- faktor odprtih bivalnih površin (FBP) ali

- faktor zelenih površin (FZP).

(2) Stopnja izkoriščenosti parcele, namenjene gradnji, na namenski rabi IG znaša:

|  |  |  |  |  |  |
| --- | --- | --- | --- | --- | --- |
| 16. IG – Gospodarske cone | | | | | |
| Tip objekta | Vrsta tipa objekta | FZ (največ) | FBP (najmanj) | FZP (najmanj) | FI (največ) |
|  |  | 60% | Ø | 15 % | / |

*Pogoji so v celoti izpolnjeni. FZ znaša 50%, FZP pa 12,8%.*

**Višina objektov (21. člen OPN MOL ID)**

1. Glede na tip objekta največja etažnost in višina objekta znašata:

|  |  |
| --- | --- |
| F | Se prilagaja namembnosti objekta v skladu z 22. členom tega odloka |

(2) Kadar sta določeni višina in etažnost objekta, se višina objekta prilagaja dopustni etažnosti objekta.

(3) Če so obstoječe stavbe tipov NA, NB, ND in NV višje od višin, določenih s tem odlokom, so dopustne nadomestna gradnja, rekonstrukcija in sprememba namembnosti do višine obstoječe stavbe.

(4) Če s tem odlokom ni določeno drugače, je treba objekte tipa C ali F, ki se gradijo v EUP z drugačnim tipom objektov, po višini prilagoditi tipu objektov, določenemu za EUP, v kateri se gradijo. V EUP, kjer je določen tip objektov NV, V in VS, so objekti tipa C in F lahko tudi nižji od 11,00 m.

**Višine nestanovanjskih objektov glede na namensko rabo (22. člen OPN MOL ID)**

(1) Če ni s PPIP določeno drugače, veljajo za posamezne vrste območij namenske rabe, navedene v spodnji preglednici, naslednje omejitve glede višine oziroma velikosti objektov (preglednica 8):

|  |  |
| --- | --- |
| Namenska raba | Višina objektov |
| IG | Višina objektov ne sme presegati višine 20,00 m oziroma se prilagaja višini že zgrajenih objektov v EUP, razen če je to potrebno zaradi tehnološkega procesa. |

*Pogoji so v celoti izpolnjeni, objekt je višine 10,30 m.*

**Regulacijske črte (23. člen OPN MOL ID)**

**Odmiki stavb od sosednjih zemljišč (24. člen OPN MOL ID)**

(4) Če ni z gradbeno črto določeno drugače, mora biti odmik stavb tipov C in F (nad terenom) od meje sosednjih parcel najmanj 4,00 m, če so te stavbe visoke do 14,00 m, oziroma 5,00 m, če so višje od 14,00 m. Kadar se stavbe tipov C in F gradijo v EUP s tipoma stavb V in VS, mora biti odmik od meje sosednjih parcel najmanj 5,00 m ne glede na višino stavbe.

(6) Odmik stavb (nad terenom) iz prvega, tretjega, četrtega, petega in osemnajstega odstavka tega člena od meje sosednjih parcel je lahko tudi manjši, če s tem pisno soglašajo lastniki sosednjih parcel, vendar ne manj kot:

- 1,50 m od parcelne meje za stavbe iz prvega odstavka tega člena in stavbe iz četrtega odstavka tega člena, ki so nižje od 14,00 m, ter

- 3,00 m od parcelne meje za stavbe iz tretjega odstavka tega člena in stavbe iz četrtega odstavka tega člena, ki so višje od 14,00 m.

(7) Manjši odmik stavbe od parcelne meje, kot je določen v prvem, tretjem, četrtem, devetem, enajstem, osemnajstem in devetnajstem odstavku tega člena, je brez soglasja lastnikov sosednjih parcel dopusten takrat, kadar se na mestu poprej odstranjene zakonito zgrajene stavbe postavi nadomestna stavba oziroma se zakonito zgrajena stavba rekonstruira ali se ji spreminja namembnost. Za nadomestno gradnjo velja izjema le, kadar parcela, namenjena gradnji, ali drugi predpisi ne omogočajo odmikov, ki jih določa ta odlok.

(10) Če ni z gradbeno črto ali z ulično gradbeno črto obstoječih stavb določen manjši odmik, morajo biti zahtevni in manj zahtevni objekti od regulacijske linije javne ceste in drugih javnih površin, ki so prikazane na karti 3.2 »Prikaz območij enot urejanja prostora in prostorskih izvedbenih pogojev – regulacijski elementi, javne površine in oglaševanje«, odmaknjeni (nad terenom in pod njim) najmanj 5,00 m oziroma 3,00 m od javne poti ali ceste nižje kategorije. Če so odmiki manjši, morata s tem soglašati organ Mestne uprave MOL, pristojen za promet, za državne ceste pa upravljavec državne ceste.

(11) Odmik podzemnih etaž od meje sosednjih parcel mora biti najmanj 3,00 m; odmik je lahko tudi manjši, če s tem pisno soglašajo lastniki sosednjih parcel. Kadar se gradi podzemna etaža pod več parcelami, namenjenimi gradnji, odmikov med njimi ni treba upoštevati, upoštevati pa je treba odmike od sosednjih parcel.

(12) Kadar je z GL ali GM določen večji odmik od predpisanega, je ne glede na to gradnja podzemnih etaž dopustna po določilih enajstega odstavka tega člena.

(13) Temelje objektov, ki mejijo na javne površine, kot so ceste, trgi, pločniki, je na podlagi soglasja organa Mestne uprave MOL, pristojnega za promet, dopustno graditi prek regulacijske linije javne površine.

(14) Nezahtevni in enostavni objekti morajo biti od meje sosednjih parcel, na katere mejijo, odmaknjeni najmanj 1,00 m, s pisnim soglasjem lastnikov parcel, na katere mejijo, pa jih je dopustno postaviti tudi bližje ali na parcelno mejo.

(15) Parkirišča z več kot 5 PM morajo biti oddaljena od meje parcel sosednjih stanovanjskih objektov najmanj 4,00 m oziroma manj, če s tem pisno soglašajo lastniki teh parcel.

(16) Če ni z gradbeno črto ali z ulično gradbeno črto obstoječih stavb določen manjši odmik, morajo biti nezahtevni in enostavni objekti odmaknjeni od regulacijske linije javne ceste in drugih javnih površin najmanj 1,50 m. Če so odmiki manjši od 1,50 m, morata s tem soglašati organ Mestne uprave MOL, pristojen za promet, za državne ceste pa izvajalec gospodarske javne službe vzdrževanja državnih cest.

(17) Ograjo, škarpo ali podporni zid je dopustno postaviti največ do meje parcele, na kateri se gradijo, vendar tako, da se z gradnjo ne posega na sosednje zemljišče; če se gradijo na meji, se morajo lastniki zemljišč, na katere ti objekti mejijo, o tem pisno sporazumeti. Za odmike od regulacijske linije javne ceste in drugih javnih površin veljajo določbe šestnajstega odstavka tega člena.

(18) V EUP z namensko rabo BD, IP, IG ali IK morajo biti nove stavbe odmaknjene od meje javnih površin najmanj 5,00 m, če ni z regulacijsko črto ali z ulično gradbeno črto obstoječih stavb določen manjši odmik. Odmik stavb od meje sosednjih parcel, namenjenih gradnji, mora biti ne glede na morebitno soglasje lastnikov sosednjih parcel za manjši odmik od predpisanega skladen s predpisi, ki urejajo varstvo pred požarom.

(20) Če ni z gradbeno črto določeno drugače, mora biti odmik objektov za oskrbo s pitno vodo, odvajanje in čiščenje odpadne vode, distribucijo zemeljskega plina, oskrbo s toploto, oskrbo z električno energijo in oskrbo z elektronskimi komunikacijami, katerih višina ne presega 4,00 m, najmanj 1,00 m od meje sosednjih parcel. Če so navedeni objekti višji od 4,00 m, mora biti njihov odmik najmanj 4,00 m od meje sosednjih parcel oziroma najmanj 1,00 m, če s tem pisno soglašajo lastniki sosednjih parcel. Podzemne dele teh objektov je dopustno postaviti tudi bližje ali na parcelno mejo brez soglasja lastnikov sosednjih parcel.

(24) Odmiki ali protipožarne ločitve objektov od parcelnih mej morajo preprečevati možnost širjenja požara na sosednje objekte. Pri določanju odmikov ali protipožarnih ločitev je treba upoštevati predpise o požarni varnosti v stavbah in predpise o požarnovarnostnih odmikih ali požarnih ločitvah za druge objekte. Če odmiki ne zagotavljajo predpisanih požarnovarnostnih zahtev, je treba načrtovati protipožarne ločitve v skladu s predpisi o požarni varnosti v stavbah.

*Pogoji so v celoti izpolnjeni, odmiki stavbe od sosednjih parcel so 4 m (parc. št. 693/1, k. o. Dobrunje), 6,18 m (parc. št. 693/2 k.o. Dobrunje), 10,51 m (parc. št. 682/2), 2,5 m (parc. št. 1946/9 k.o. Dobrunje) ter 22,03 m (parc. št. 1946/29 k.o. Dobrunje). Kjer bo odmik manjši od 4 m, bo pridobljeno pisno soglasje lastnikov sosednjih parcel.*

**Velikost in oblika parcele, namenjene gradnji (25. člen OPN MOL ID)**

(1) Pri določitvi velikosti in oblike parcele, namenjene gradnji, je treba upoštevati:

- tip objekta in predpisano stopnjo izkoriščenosti parcele (FZ, FBP oziroma FZP, FI, odmike od parcelnih mej, regulacijskih linij in podobno),

- velikost in tlorisno zasnovo objektov,

- namen, velikost in zmogljivost načrtovanih objektov,

- možnost priključitve na infrastrukturne vode, objekte in naprave,

- krajevno značilno obliko parcel,

- naravne razmere,

- omejitve uporabe zemljišča,

- lastniško in obstoječo parcelno strukturo zemljišča.

(2) Pri določitvi velikosti in oblike parcele, namenjene gradnji, je treba zagotoviti:

- spremljajoče dejavnosti osnovnemu objektu (nezahtevni in enostavni objekti, parkirni prostori, manipulativne površine),

- predpisane intervencijske dostope in površine za gasilska in druga reševalna vozila,

- potrebne odmike ali požarne ločitve za omejevanje širjenja požara na sosednje parcele v skladu s predpisi, ki določajo površine za gasilce ob zgradbah.

(3) Površina dostopne poti od javne ceste do parcele, namenjene gradnji, se ne upošteva v izračunu FZ, FI, FBP ali FZP in pri velikosti parcele, namenjene gradnji.

(9) Vsaka stavba s pripadajočimi enostavnimi in nezahtevnimi objekti mora imeti svojo parcelo, namenjeno gradnji. Kmetijska gospodarstva imajo lahko enotno parcelo, namenjeno gradnji.

(11) Parcela, namenjena gradnji, na kateri stoji objekt oziroma je bilo zanj pridobljeno gradbeno dovoljenje, je lahko predmet parcelacije samo v primerih, če sprememba meje ali površine parcele ne bo povzročila kršitve s tem odlokom predpisanih prostorskih izvedbenih pogojev, ki veljajo za objekt (velikost parcele, namenjene gradnji, FZ, FBP ali FZP, FI, odmike od parcelnih mej, regulacijskih linij, normativi za parkirne površine in podobno).

(12) Parcelo, namenjeno gradnji, je mogoče s parcelacijo razdeliti na dve ali več novih parcel le v primeru, da vsaka od novo nastalih parcel ustreza minimalnim pogojem glede velikosti parcele, namenjene gradnji, ki veljajo za EUP, v kateri je parcela.

*Pogoji so v celoti izpolnjeni.*

**Velikost in urejanje odprtih bivalnih in zelenih površin (32. člen OPN MOL ID)**

(2) Faktor zelenih površin (FZP), ki je določen v 20. členu tega odloka, se uporablja pri nestanovanjskih stavbah. Zelene površine so namenjene ureditvam ob objektu na raščenem terenu. Izjemoma se v primerih, ki jih določa ta odlok, FZP lahko zagotavlja tudi na delih stavb. Na območju ožjega mestnega središča je površine raščenega terena dopustno nadomestiti s tlakovanimi površinami, če gre za ureditev trga ali večnamenske ploščadi.

(3) V namenskih rabah IG in IP se FZP lahko zmanjša za največ polovico, če se zagotovi ponikanje padavinske vode skladno s pogoji iz sedmega, osmega in devetega odstavka 51. člena in če se manjkajoče zelene površine na raščenem terenu zagotovijo na delih stavb in nadstreških.

(15) Predpisano zasaditev površin je treba izvajati z drevesi z obsegom debla več kot 18 cm, merjeno na višini 1,00 m od tal po saditvi, in z višino debla več kot 2,20 m. Izbor rastlin mora upoštevati rastiščne razmere in varnostno-zdravstvene zahteve. Do 30 % dreves, ki jih je treba posaditi na parceli, namenjeni gradnji, je dopustno nadomestiti tudi z visokimi grmovnicami.

(16) Drevesa na območjih stavbnih zemljišč je treba ohranjati v največji možni meri. Ob izvajanju gradbenih del v vplivnem območju dreves, ki se ohranjajo na parceli, namenjeni gradnji, je treba izdelati načrt zavarovanja obstoječih dreves. Ta določba ne velja za gradnjo v območjih EUP s tipi objektov NA, NB in ND.

(17) Pogoji za gradnjo v vplivnem območju dreves in druge vegetacije:

- v primeru tlakovanja površin ob drevesih je treba zagotavljati ustrezno kakovost in količino tal, dostopnost vode in zračenje tal nad koreninskim sistemom. Odprtina za prehajanje zraka in vode mora biti velika najmanj 3,00 m2,

- odmik podzemnih komunalnih vodov od debla drevesa mora biti najmanj 2,00 m.

(18) Obstoječe drevorede je treba ohranjati oziroma jih v primeru odstranitve nadomestiti.

(20) Drevorede oziroma posamezna drevesa je treba urediti povsod, kjer se pri urejanju

javnih površin izkaže, da je to mogoče.

(21) Če ni z drugim predpisom določeno drugače, je na vseh objektih, ki imajo ravno streho z več kot 600,00 m2 neto površine (brez svetlobnikov, strojnic in drugih objektov na strehi), treba urediti zeleno streho. Izjema so strehe, na katerih je urejeno parkirišče ali ki so zaradi tehnološkega procesa oblikovane tako, da ureditev zelene strehe ni mogoča.

(22) Število dreves, ki je zahtevano za posamezno območje namenske rabe, se lahko zmanjša pri dejavnostih, ki imajo posebne pogoje zaradi varstva pred požarom.

(24) Odprte bivalne in zelene površine se ob naravnih in drugih nesrečah lahko uporabijo tudi za umik iz objektov kot območje za evakuacijo, nastanitev in kot območje za zbiranje reševalnih ekip.

**Zeleni klini (33. člen OPN MOL ID)**

Za predmetno parcelo je: Zeleni klin: IG

(1) Zeleni klini zagotavljajo ekološke, klimatske in funkcionalne povezave urbanega dela mesta z njegovim naravnim zaledjem.

(2) V območjih zelenih klinov veljajo naslednje določbe:

– s FBP predpisane odprte bivalne površine se povečajo za 10 % in vključujejo največ 20 % tlakovanih površin; tlakovanih površin je lahko tudi več, če gre za ureditev trga ali večnamenske ploščadi, vendar največ 40 % FBP,

– s FZP predpisane zelene površine na raščenem terenu se povečajo za 5 %,

– število s tem odlokom zahtevanih dreves na parceli, namenjeni gradnji, se poveča za 30 % oziroma najmanj za eno drevo; v območjih, kjer je število dreves predpisano na hektar, pa za 20 % oziroma najmanj za eno drevo,

– če ni z drugim predpisom določeno drugače, je na vseh objektih, ki imajo ravno streho, večjo od 400,00 m2 neto površine (brez svetlobnikov, strojnic in drugih objektov na strehi), treba urediti zeleno streho. Izjema so strehe, ki so zaradi tehnološkega procesa oblikovane tako, da ureditev zelene strehe ni mogoča.

(3) V EUP, ki leži v območju zelenega klina in za katero je v Prilogi 1 ali v Prilogi 2 določen FZP oziroma FBP, se določbe prve in druge alineje prejšnjega odstavka tega člena ne uporabljajo.

*Za EUP SO-2733, v katerih je načrtovan objekt, je v Prilogi 1 in Prilogi 2 določen FZP 10%. Pogoj je v celoti izpolnjen, saj celotna površina parcele znaša 5.354,3 m2, načrtovane zelene površine pa 686,00 m2, kar predstavlja 12,8 %.*

**Zasaditev dreves (34. člen OPN MOL ID)**

Na parceli, namenjeni gradnji, je treba na raščenem terenu, razen v ožjem mestnem središču, kjer je dopustna tudi zasaditev na neraščenem terenu, zasaditi naslednje število dreves (preglednica 10):

|  |  |
| --- | --- |
| Območje | Najmanjše število dreves |
| IG | Vsaj 25 dreves/ha |

*Pogoj je v celoti izpolnjen. Površina gradbene parcele za gradnjo skladiščnega objekta znaša 5.354,3 m2 (0,53 ha), zasajenih pa bo 13 dreves.*

**Parkirne cone (37. člen OPN MOL ID)**

Za predmetno parcelo / parcele je določena parkirna cona 3.

**Parkirni normativi (38. člen OPN MOL ID)**

(1) Na parceli, namenjeni gradnji, ali v EUP, kadar je to v tem členu posebej določeno, je treba za vsak objekt oziroma za posamezni del objekta, ki je predmet gradnje, zagotoviti naslednje najmanjše število PM (preglednica 11):

|  |  |  |
| --- | --- | --- |
| Namembnost objektov | Število PM za motorni promet | Število PM za kolesarski promet |
| 12520 Rezervoarji, silosi in skladišča (skladišča s strankami) | 1 PM/150,00 m2 BTP objekta | 3PM |

(2) V BTP objekta se pri izračunu PM ne upoštevajo BTP, namenjeni servisnim prostorom objekta (garaže, kolesarnice in prostori za inštalacije).

(10) Kadar na parceli, namenjeni gradnji objekta, ni tehničnih in prostorskih možnosti za zagotovitev zadostnega števila zahtevanih parkirnih mest, določenih na podlagi prvega, tretjega in četrtega odstavka tega člena, mora investitor manjkajoča parkirna mesta, razen parkirnih mest za funkcionalno ovirane osebe, zagotoviti na drugih ustreznih površinah, ki so od stavbe oddaljene največ 200,00 m in na katerih je etažnim lastnikom oziroma uporabnikom stavbe zagotovljena njihova trajna uporaba. V primeru, da na parceli, namenjeni gradnji, ni tehničnih in prostorskih možnosti za zagotovitev zadostnega števila zahtevanih parkirnih mest za motorni in kolesarski promet, imajo prednost parkirna mesta za kolesarski promet.

(11) Za določitev števila parkirnih mest za vozila oseb z invalidskimi vozički je treba upoštevati predpise za projektiranje objektov brez grajenih ovir.

(12) Vsako parkirišče z več kot 100 parkirnimi mesti za motorni promet mora imeti tudi eno mesto z napravo za napajanje električnih avtomobilov.

(14) Parkirna mesta za kolesarski promet morajo omogočati priklepanje koles; kadar so postavljena na javnih površinah, ne smejo ovirati poti pešcev. Nestanovanjske stavbe, namenjene javni rabi, morajo imeti zagotovljeno kolesarnico za zaposlene in za obiskovalce.

(15) Na parcelah, namenjenih gradnji, je treba od števila PM za osebna motorna vozila, zagotoviti dodatnih 5 % parkirnih mest za druga enosledna vozila. To določilo se upošteva, če je v objektu na podlagi izračuna iz preglednice 11 treba zagotoviti več kot 20 PM.

(16) Parkirna mesta za avtomobile, kolesa in za druga enosledna vozila iz tega člena se v izračunu zaokrožijo navzgor.

*Pogoji so v celoti izpolnjeni. BTP objekta znaša 2.934 m2, načrtovanih je 20 novih parkirnih mest, kar ustreza 1 PM/150 m2 BTP objekta. Uredi se tudi 3 PM za kolesa.*

**Parkirne površine in garažne stavbe (39. člen OPN MOL ID)**

(1) Parkirne površine in garažne stavbe morajo biti umeščene in zgrajene tako, da njihova uporaba ne škoduje zdravju, da hrup in smrad ne motita bivanja, dela in počitka v okoliških objektih ter da se s tem ne zmanjšuje s prostorskim aktom predpisani FBP oziroma FZP.

(5) Nove parkirne površine na nivoju terena, ki so večje od 10 PM, je treba ozeleniti. Zasaditi je treba vsaj eno drevo na 4 PM. Drevesa morajo biti po parkirišču razporejena čim bolj enakomerno.(7) Goriva in maziva, ki lahko odtekajo, je treba zadržati in odstraniti na neškodljiv način. Garažne stavbe morajo imeti zagotovljeno možnost prezračevanja.

*Pogoji so v celoti izpolnjeni. Nadomestno parkirišče, ki bo izvedeno za potrebe obstoječega objekta PLC Avtotehna je ozelenjeno, na njem je načrtovanih 64 parkirnih mest in 22 dreves.*

**Varovalni pasovi prometne infrastrukture (41. člen OPN MOL ID)**

(1) Širina varovalnih pasov cest:

a) avtocesta: 40,00 m,

b) hitra cesta: 35,00 m,

c) glavna cesta: 25,00 m,

č) regionalna cesta: 15,00 m,

d) državna pot za kolesarje: 5,00 m 75

e) lokalne ceste LC, LG, LZ in LK: največ 10,00 m,

f) javna pot: največ 5,00 m,

g) javna pot za kolesarje: največ 2,00 m.(3) Varovalni progovni pas je zemljiški pas na obeh straneh železniške proge, širok 100,00

m, merjeno od meje progovnega pasu. Varovalni progovni pas industrijskega tira je širok

50,00 m.

(4) V varovalnih pasovih prometnih omrežij je treba za gradnjo objektov in naprav na podlagi projektnih pogojev pridobiti tudi soglasje pristojnega izvajalca gospodarske javne službe. Posegi v varovalni pas prometnega omrežja ne smejo ovirati gradnje, obratovanja ali vzdrževanja prometnega omrežja.

*Pogoji so v celoti izpolnjeni. Pridobljena so soglasja (mnenja) vseh pristojnih izvajalcev gospodarskih javnih služb.*

**Priključevanje objektov na javne ceste (43. člen OPN MOL ID)**

(1) Vsi zahtevni in manj zahtevni objekti morajo imeti zagotovljen dostop ali priključek na javno cesto.

(2) Priključki na javno cesto morajo biti zgrajeni tako, da ne ovirajo prometa. Izvedejo se na podlagi soglasja organa Mestne uprave MOL, pristojnega za promet, ali izvajalca gospodarske javne službe vzdrževanja državnih cest ter v skladu s standardi, ki omogočajo dostop gasilskih in intervencijskih vozil.

(3) Parkirišča, ki se priključujejo na lokalne zbirne ceste ali na ceste višjih kategorij, morajo biti urejena tako, da se vozila čelno vključujejo na javno cesto.

(4) Objekti iz prvega odstavka tega člena imajo lahko le en samostojen priključek na javno cesto. Če lega v prostoru in prometna varnost to omogočata, se morajo dva ali več objektov priključiti na javno cesto s skupnim priključkom. Odstop od tega pravila je dopusten ob soglasju organa Mestne uprave MOL, pristojnega za promet.

(5) Slepo zaključene nove javne ceste morajo imeti na koncu obračališče. Odstop od tega pravila je za občinske ceste dopusten ob soglasju organa Mestne uprave MOL, pristojnega za promet.

*Pogoji so v celoti izpolnjeni. Dostop za osebna in tovorna vozila je preko obstoječega priključka na javno cesto – Litijska cesta, preko ceste Avtera – Atrik, na parc. št. 1840/2. Dodaten dostop izključno za osebna vozila je predviden preko novega priključka na javno cesto – Papirniška pot na parc. št. 1838/1.*

**Obveznost gradnje na komunalno opremljenih zemljiščih (44. člen OPN MOL ID)**

(1) Gradnja objektov, razen objektov gospodarske javne infrastrukture ter tistih nezahtevnih, enostavnih in drugih objektov, ki ne potrebujejo komunalnih priključkov, je dopustna samo na komunalno opremljenih stavbnih zemljiščih.

(2) Stavbno zemljišče je komunalno opremljeno, če je zagotovljena minimalna komunalna oskrba objektov in je objekt, ki se gradi na stavbnem zemljišču, mogoče priključiti na okoljsko in energetsko gospodarsko javno infrastrukturo v skladu z določili 46. člena tega odloka.

(3) Ne glede na določbe prvega in drugega odstavka tega člena je gradnja objektov dopustna tudi na komunalno neopremljenih stavbnih zemljiščih, če se sočasno z gradnjo objektov zagotovi komunalno opremljanje stavbnih zemljišč.

**Minimalna komunalna oskrba (45. člen OPN MOL ID)**

(1) Minimalna komunalna oskrba objektov vključuje oskrbo s pitno vodo, odvajanje odpadnih voda, oskrbo s toploto, oskrbo z električno energijo in dostop do javne ceste.

(2) Če nestanovanjska stavba in gradbeno inženirski objekt za svoje delovanje ne potrebuje vse komunalne opreme za minimalno komunalno oskrbo iz prejšnjega odstavka tega člena, minimalno komunalno opremo za nestanovanjske stavbe in gradbeno inženirske objekte določi projektant v projektu za pridobitev gradbenega dovoljenja glede na namen nestanovanjske stavbe oziroma gradbeno inženirskega objekta.

**Obveznost priključevanja na okoljsko in energetsko gospodarsko javno infrastrukturo) (46. člen OPN MOL ID)**

(1) Kadar ima EUP oznako obveznosti priključevanja na gospodarsko javno infrastrukturo, je treba objekt priključiti na okoljsko in energetsko gospodarsko javno infrastrukturo v skladu s preglednico 12 iz tretjega odstavka tega člena in na drugo gospodarsko javno infrastrukturo, če jo za posamezne vrste objektov oziroma EUP predpisuje drug predpis.

Oznaka obveznosti priključevanja na območju EUP SO-2733 in EUP SO-1984 je 3, za objekt je obvezna:

* priključitev na javni vodovodni sistem,
* priključitev komunalnih odpadnih vod na javni kanalizacijski sistem,
* priključitev na javni sistem zemeljskega plina, razen v primeru uporabe drugih energentov za ogrevanje, ki so skladni s predpisom o prioritetni uporabi energentov za ogrevanje na območju Mestne občine Ljubljana,
* priključitev na sistem električne energije.

(4) Na območjih predvidenih OPPN se lahko z OPPN določi obveznost gradnje lokalnega sistema daljinskega hlajenja.

(5) Za objekte, za katere je priključitev na posamezno okoljsko in energetsko gospodarsko javno infrastrukturo obvezna, se izjemoma dovoli uporaba internih sistemov, kadar zaradi fizičnih ovir med objektom in obstoječim ali načrtovanim javnim sistemom (velika višinska razlika, oddaljenost posameznih objektov od omrežja, prečkanje vodotokov ali drugih fizičnih ovir v prostoru) priključitev na javni sistem ni mogoča oziroma smotrna, če investitor v postopku za pridobitev gradbenega dovoljenja pridobi soglasje organa Mestne uprave MOL, pristojnega za gospodarske javne službe, in pozitivno mnenje pristojnega izvajalca gospodarske javne službe.

(6) Za objekte, za katere je priključitev na posamezno okoljsko in energetsko gospodarsko javno infrastrukturo obvezna, pa javni sistem, na katerega bi se ti objekti priključili, še ni zgrajen, se dovoli ureditev internih sistemov, če investitor v postopku za pridobitev gradbenega dovoljenja pridobi soglasje organa Mestne uprave MOL, pristojnega za gospodarske javne službe, in pozitivno mnenje pristojnega izvajalca gospodarske javne službe.(10) Vsi objekti, razen objektov gospodarske javne infrastrukture ter tistih nezahtevnih, enostavnih in drugih objektov, v katerih se ne izvaja dejavnost, pri kateri nastajajo komunalni odpadki, morajo imeti urejen sistem zbiranja komunalnih odpadkov.

(11) Ne glede na ostale določbe tega člena je dopustno zagotoviti oskrbo objektov z energenti za ogrevanje in električno energijo tudi na način, ki ga prostorski akt ali drug predpis ne določa, če ta način oskrbe sledi napredku tehnike in nima negativnih vplivov na okolje ter z njim soglašata organ Mestne uprave MOL, pristojen za gospodarske javne službe, in izvajalec gospodarske javne službe, katerega delovno področje ta način oskrbe zadeva.

(12) V zvezi z obveznostjo priključevanja objektov na javni sistem daljinskega ogrevanja in javni sistem zemeljskega plina je treba upoštevati tudi določila Lokalnega energetskega koncepta MOL in predpisov v zvezi z načini ogrevanja na območju MOL.

*Pogoji so v celoti izpolnjeni.* *Zagotovljena je priključitev na javni vodovodni in kanalizacijski sistem, distribucijsko plinovodno omrežje in elektroenergetsko omrežje in urejen priključek na javno cesto.*

**Varovalni pasovi in koridorji okoljske, energetske in elektronske komunikacijske gospodarske javne infrastrukture (47. člen OPN MOL ID)**

(3) V varovalnih pasovih posameznih infrastrukturnih omrežij je treba upoštevati predpise s področja graditve, obratovanja in vzdrževanja infrastrukturnih objektov ter predpise, ki določajo pogoje in omejitve gradenj, uporabe objektov ter opravljanja dejavnosti v območjih varovalnih pasov. Posegi v varovalnih pasovih so dopustni na podlagi soglasja pristojnega izvajalca gospodarske javne službe infrastrukturnega omrežja.

*Preko obravnavanega območja poteka distribucijsko omrežje električne energije nazivne napetosti 20 kV in 10 kV v upravljanju Elektro Ljubljana d.d. Varovalni pas zanj znaša 10 m. Pridobljeno je mnenje upravljavca Elektro Ljubljana d.d. št. 1152515 z dne 18. 12. 2018.*

**Gradnja omrežij in naprav okoljske energetske in elektronske komunikacijske gospodarske javne infrastrukture (48. člen – 56. člen OPN MOL ID)**

*Pogoji so v celoti izpolnjeni.*

**Ohranjanje narave, varstvo kulturne dediščine, okolja in naravnih dobrin ter varstvo pred naravnimi in drugimi nesrečami (61. člen – 91. člen OPN MOL ID)**

Predmetna parcela je v območju IV: stopnje varstva pred hrupom.

*Pogoji so v celoti izpolnjeni.*

# PODATKI O VAROVANJU IN OMEJITVAH PO POSEBNIH PREDPISIH

Na območju se ne nahajajo varovana območja narave, enote kulturne dediščine, gozdovi, vodovarstvena območja, plazljiva ali erozijsko nevarna območja.

Načrtovan objekt leži na območju potresno nevarnega območja - #0,305, manjši del #0,26

Načrtovan objekt leži na poplavno ogroženem območju – območje preostale nevarnosti, območje majhne nevarnosti, območje srednje nevarnosti.

# OPIS PRIČAKOVANIH VPLIVOV GRADNJE NA NEPOSREDNO OKOLICO Z NAVEDBO USTREZNIH UKREPOV ZA ZMANJŠANJE TEH VPLIVOV

**VPLIV V ČASU GRADNJE**

Vpliv na mehansko odpornost in stabilnost:

Vpliv na mehansko odpornost in stabilnost ne bo prisoten, saj predvidena gradnja (globina izkopov) na objektih v okolici ne bo povzročila deformacij in škode na delih objektov ali na njihovi napeljavi in vgrajeni opremi.

Vpliv na varnost pred požarom:

Izvajalci bodo morali uporabiti naslednje splošne ukrepe za preprečevanje požara in eksplozije na gradbišču:

* sprotno dostavljanje goriv in maziv za potrebe gradbene mehanizacije;
* hranjenje goriv za ročna orodja se hrani v ustreznih atestiranih posodah v količinah do 10 l;
* v primeru, da se pokaže potreba po skladiščenju drugih vnetljivih snovi ali snovi, ki lahko v stiku z drugimi povzročijo požar na gradbišču, je potrebno zagotoviti ustrezno skladišče za nevarne snovi, ki mora zato izpolnjevati vse pogoje predpisane v varnostnih listih;
* dostop v skladišče, kjer so vnetljive snovi ali snovi, ki lahko v stiku z drugimi povzročijo požar je dovoljen samo delavcem, ki so seznanjeni z nevarnostmi in poučeni o varnem načinu dela in manipulacije z nevarnimi snovmi;
* rezervoarje v vozilih je treba obvezno polniti, le ko je motor ugasnjen;
* pri pretakanju goriv in uporabi vnetljivih snovi je strogo prepovedana vsaka
* uporaba odprtega ognja (iskreče orodje, kajenje kurjenje ipd.);
* uporaba ustrezne protipožarne opreme, zlasti pri neposrednih virih požara;
* delavci morajo biti poučeni o načinu gašenja in o uporabi gasilnih aparatov;
* varovanja pred požarom v primeru uporabe odprtega ognja, kot je to v primeru postavljanja izolacije, s požarno stražo, kot to predvidevajo veljavni predpisi o varovanju pred požarom.

Vpliv na higiensko in zdravstveno zaščito in varstvo okolice:

Emisije snovi v zrak:

Na splošno se v okviru gradbenih del pojavljajo zlasti emisije skupnega prahu v zrak (prašenje) in pa izpušni plini gradbene mehanizacije. Investitor mora upoštevati naslednje ukrepe, ki zmanjšajo emisije prahu v okolico in okolje na minimum:

* čiščenje površin, ki bi lahko povzročale emisije prahu v okolje (zlasti transportne poti); čiščenje tovornih vozil in gradbene mehanizacije preden zapustijo območje gradbišča, tako da ne bo prihajalo do depozicije materiala na javne ceste;
* preprečevanje raznašanja materiala z območja gradbišča s transportnimi sredstvi;
* preprečiti tako ravnanje z gradbenimi odpadki in materiali, ki bi lahko povzročali emisije prahu;
* prepovedano je kurjenje raznih materialov in odpadkov na gradbišču, saj v takem primeru lahko zaradi gorenja nastanejo škodljive in strupene snovi, ki negativno vplivajo na okolje.

Ukrepi za zmanjšanje emisij izpušnih plinov zajemajo:

* redno vzdrževanje gradbene mehanizacije;
* pravilno delovanje gradbene mehanizacije;
* tovorna motorna vozila se na gradbišču ne smejo zadrževati s prižganimi motorji.

Skladno z Uredbo o preprečevanju in zmanjševanju emisije delcev iz gradbišča (Ur. l. RS, št. 21/11) bo investitor v fazi PZI zagotovil Elaborat preprečevanja in zmanjševanja emisije delcev z gradbišča. Izvajalec bo moral upoštevati vse ukrepe iz elaborata, ki jih bo nadzoroval odgovorni nadzornik nad gradnjo. V času najintenzivnejših gradbenih del (rušitev in zemeljska dela) se morajo ves čas izvajanja teh del izvajati meritve PM10 in prašnih usedlin. V primeru prekoračenih mejnih vrednosti se morajo dela ustaviti in izvesti vsi ukrepi, podani v Elaborat preprečevanja in zmanjševanja emisije delcev z gradbišča.

Ocenjujemo da obremenitve okolice oziroma okolja z emisijami snovi v zrak v času gradnje ob upoštevanju zgoraj naštetih ukrepov ne bo.

Emisije snovi v vode:

Emisij v vode v času gradnje ne bo. Pri tem je treba poskrbeti, da ne bo prišlo do emisij snovi v bližnje obcestne jarke. Pri tem je treba tudi preprečiti spiranje gradbenih materialov in s tem njihovo odnašanje v omenjene jarke.

Tla in podtalnica:

V okviru preprečitve onesnaženja tal in podtalnice del je potrebno takoj odstraniti onesnaženo zemljino in ustrezno ravnati z njo po predpisih, ki urejajo to področje. Sprejeti morajo biti tudi ukrepi, ki preprečujejo spiranje gradbenih materialov v tla. Zato naj bodo gradbeni materiali skladiščeni pod nadstreškom, nevarne kemikalije pa na nepropustnih tleh z lovilno skledo oz. jaškom. Vzdrževanje gradbene mehanizacije in transportnih vozil mora potekati tako, da ne pride do razlitja in iztekanja motornega olja in drugih nevarnih snovi. V primeru razlitja olja ali goriva na neutrjeno površino so potrebni ukrepi za takojšnjo odstranitev onesnaženega materiala na ustrezno odlagališče. Ocenjujemo, da bo obremenitev tal v času gradnje ob upoštevanju vseh ukrepov neznatna.

Elektromagnetno sevanje:

Elektromagnetnega sevanja v času gradnje ne pričakujemo.

Odpadki:

Pri ravnanju z gradbenimi odpadki je treba upoštevati Uredbo o ravnanju z odpadki, ki nastanejo pri gradbenih delih (Ur. l. RS, št. 34/08), ki določa obvezna ravnanja z odpadki, ki nastanejo pri gradbenih delih zaradi gradnje, rekonstrukcije, adaptacije, obnove ali odstranitve objekta. Za vsa ravnanja z gradbenimi odpadki, ki niso posebej urejena s tem pravilnikom se uporablja predpis, ki ureja ravnanje z odpadki.

Tako mora investitor zagotoviti, da izvajalci gradbenih del gradbene odpadke hranijo ali začasno skladiščijo na gradbišču tako, da ne onesnažujejo okolja. Če hramba ali začasno skladiščenje gradbenih odpadkov ni možno na gradbišču, mora investitor zagotoviti, da izvajalci gradbenih del gradbene odpadke odlagajo neposredno po nastanku v zabojnike, ki so nameščeni na gradbišču ali ob gradbišču in prirejeni za odvoz gradbenih odpadkov brez njihovega prekladanja.

Investitor mora zagotoviti, da izvajalci gradbenih del gradbene odpadke oddajo zbiralcu gradbenih odpadkov. Investitor mora za celotno gradbišče pooblastiti enega od izvajalcev del, ki bo v njegovem imenu oddajal gradbene odpadke zbiralcu gradbenih odpadkov.

Vonjave:

V času gradbenih del neprijetne vonjave ne bodo nastajale.

Ocenjujemo, da bo vpliv na okolico oziroma okolje v zvezi s higiensko in zdravstveno zaščito in varstvo okolice ob upoštevanju zgoraj opisanih ukrepov v mejah gradbišča.

Vpliv sence objekta nameravane gradnje:

Vpliv sence na sosednje nepremičnine v času gradnje ni prisoten.

Vpliv na varnost pri uporabi nepremičnin v okolici nameravane gradnje:

Pričakovati je, da do eventualnih nevarnosti zaradi predvidene gradnje oz. izvajanja del ob upoštevanju navodil za varno delo v času gradnje za nastanek nezgod kot so zdrs, padec, trčenje, opekline…. ne bo prihajalo.

Vpliv na zaščito pred hrupom:

Na območju gradbišča bodo povečane emisije hrupa zaradi obratovanja gradbene mehanizacije in pomožnih naprav na gradbišču, delno se bo povečala obremenitev s hrupom zaradi odvoza in dovoza z gradnjo povezanega materiala na gradbišče. V skladu z določili Uredbe mejnih vrednostih kazalcev hrupa v okolju sodi nezagrajeno ali neprekrito gradbišče med naprave, ki so vir hrupa. Za vire hrupa je potrebno izvajati prve meritve in obratovalni monitoring v skladu s Pravilnikom o prvih meritvah in obratovalnem monitoringu hrupa za vire hrupa ter o pogojih za njegovo izvajanje. Zavezanec za izvajanje monitoringa v času gradnje je izvajalec gradbenih del. Meritve hrupa je potrebno izvesti v času intenzivnih gradbenih del na območju najbližjega stanovanjskega objekta. Če bi meritve pokazale preseganje dovoljenih ravni hrupa, je potrebno zagotoviti ustrezne dodatne zaščitne ukrepe. Na osnovi načrtovanega obsega del ocenjujemo, da bodo mejne vrednosti kazalcev hrupa za območje in za vir hrupa (gradbišče), ki veljajo za III. območje, izven območja gradbišča presežene v manjšem obsegu.

Vpliv na varčevanje z energijo in ohranjanje toplote v objektih:

Nepremičnine v okolici nameravane gradnje ne bodo imele potreb po povečanju količine energije, potrebne pri uporabi objektov.

**VPLIV V ČASU UPORABE**

Vpliv na mehansko odpornost in stabilnost: Vpliv na mehansko odpornost in stabilnost ne bo prisoten, saj predvidena gradnja ne bo povzročila na objektih v okolici nameravane gradnje deformacij in škode na delih objektov ali na njihovi napeljavi in vgrajeni opremi.

Vpliv na varnost pred požarom:

Objekt je projektiran v skladu z zasnovo požarne varnosti, pred začetkom uporabe objekta bo investitor izvedel vse potrebne ukrepe varstva pred požaom, da vpliva na objekt in ljudi ne bo.

Varnost pri uporabi:

Ugotavljamo, da ob upoštevanju projektne dokumentacije (načrtovanje, oblikovanje, izvedba) ne moremo pričakovati, da bo na nepremičninah v okolici nameravane gradnje, ki niso v lasti investitorja, pri uporabi in obratovanju prihajalo do nesprejemljivega tveganja zaradi nezgod kot so zdrs, padec, trčenje in udar električnega toka, seveda pa le ob upoštevanju naslednjih splošnih ukrepov:

* ustrezno načrtovanje, oblikovanje in izvedba »objekta«;
* pravilno in redno vzdrževanje »objekta« v uporabi oziroma obratovanju;
* upoštevanju lastnosti, delovanja in uporabe gradbenih izdelkov.

Senca objekta:

Vpliv sence nameravane gradnje na sosednje nepremičnine ni prisoten.

Vpliv na zaščito pred hrupom:

Novi objekti ne bodo povzročali povečanja emisij hrupa v okolju (dejavnost skladiščenja).

Vpliv na varčevanje z energijo in ohranjanje toplote v njih:

Nepremičninam v okolici se zaradi nameravane gradnje ne bodo povečale potrebe po količini energije, potrebne pri uporabi objektov.

Higienska in zdravstveno zaščito okolice:

Emisije v zrak

Obratovanje objekta bo povzorčilo emisije onesnaževal in toplogrednih plinov v zrak zaradi dovozov tovornih in osebnih vozil. Frekvenca dostave s tovornimi vozili na dan je: 1-2 tovornjaka s prikolico (šleper ali kamion s prikolico), 4-5 tovornjakov (solo), 10-11 manjših tovornih vozil (kombi). Povprečni dnevni transport osebnih vozil: 20-25 vozil/dan. Mejne vednosti emisij bodo pod dovoljenimi.

Emisije snovi v vodo

Pri obratovanju objekta ne bo prišlo do pronicanja snovi, ki bi predstavljale vir emisij snovi v vodo (vodotesna kanalizacija).

Emisije snovi v tla in podtalnico

Pri obratovanju kanalizacije ne bo prišlo do pronicanja snovi, ki bi predstavljale vir emisij snovi v tla in podtalnico (vodotesna kanalizacija).

Neprijetne vonjave

V okviru obartovanja objekta ocenjujemo, da ne bo prihajalo do neprijetnih vonjav. Odvajanje fekalne odpadne vode bo izvedeno na obstoječo malo komunalno čistilno napravo.

Odpadki

V okviru dejavnosti bodo nastajali komunalni odpadki, ki se bodo zbirali v sklopu načrtovanega eko otoka in odvažali. Nevarni odpadki ne bodo nastajali.

Vlaga

Zaradi obratovanja objekta se ne bo poslabšalo stanje v sosednjih objektih zaradi zamakanja.

# OPIS SKLADNOSTI GRADNJE S PRIDOBLJENIMI PROJEKTNIMI IN DRUGIMI POGOJI

Mestna Občina Ljubljana

Varovalni pas občinske ceste - Papirniška pot, LK 215083:

Je določen po Odloku o občinskih cestah in znaša 8 m od zunanjega roba cestnega sveta.

Cestni priključek:

Po predloženi dokumentaciji je priključevanje urejeno na Litijsko cesto.

Po predloženi dokumentaciji je predviden nov cestni priključek na Papirniško pot, pri čemer opozarjamo, da prometna signalizacija prepoveduje promet tovornih vozil na Papirniški poti. Priključevanje, za namen tovornih vozil prek Papirniške poti, se ne uredi.

Obveza pridobitve mnenja:

Na dokumentacijo za pridobitev gradbenega dovoljenja je treba pridobiti mnenje pristojnega organa v roku veljavnosti projektnih pogojev. Dokumentacija mora vsebovati izjavo o skladnosti s temi projektnimi pogoji in tehničnimi predpisi.

*Dostop za osebna in tovorna vozila je preko obstoječega priključka na javno cesto – Litijska cesta, preko ceste Avtera – Atrik, na parc. št. 1840/2.*

*Nov dostop izključno za osebna vozila je predviden preko novega priključka na javno cesto – Papirniška pot na parc. št. 1838/1. Širina uvoza je 5,0 m.*

DRSV

Pri izdelavi projektne dokumentacije je potrebno upoštevati Pravilnik o vsebini vlog za pridobitev projektnih pogojev in pogojev za druge posege v prostor ter o vsebini vloge za izdajo vodnega soglasja (Uradni list RS, št. 25/09).

V projektni dokumentaciji mora biti tekstualno in grafično ustrezno obdelana in prikazana:

* celotna ureditev na pregledni situaciji, iz katere bo razvidna dispozicija objektov (obstoječih in predvidenih), ureditev okolice, vsa obstoječa in nova komunalna infrastruktura;
* predvidena rešitev odvajanja vseh vrst odpadnih voda na območju urejanja.

Projekt za pridobitev gradbenega dovoljenja oz. projekt za izvedbo mora vsebovati:

* celotno ureditev, iz katere bo razvidna dispozicija objektov (obstoječih in predvidenih),
* ureditev okolice, vsa obstoječa in nova komunalna infrastruktura ter način poseganja na vodna in priobalna zemljišča, pri čemer mora biti upoštevano dejansko stanje v naravi;
* pregledno situacijo z vrisano premostitvijo M 1 :5000;
* geodetski posnetek struge vodotoka na območju premostitve z vrisano premostitvijo v ustreznem merilu (M 1: 500, 1 :250, ... );
* prečni in vzdolžni profil vodotoka na območju premostitve v ustreznem merilu;
* detajli zavarovanja struge na območju premostitve;
* hidravlično preverbo odseka;
* predvideno rešitvijo odvoda vseh vrst odpadnih voda s priloženimi detajli in definiranimi tipi posameznih elementov (peskolov. ponikovalnica. lovilec olj .. ).

Lokacija leži po razpoložljivih podatkih na poplavno ogroženem območju. ZV-1 v 86. členu predpisuje, da so na poplavnem območju prepovedane vse dejavnosti in vsi posegi v prostor, ki imajo lahko ob poplavi škodljiv vpliv na vode, vodna in priobalna zemljišča ali povečujejo poplavno ogroženost območja, razen posegov, ki so namenjeni varstvu pred škodljivim delovanjem voda. V skladu s 3. odstavkom 86. člena ZV-1 podrobnejša merila in pogoje za posege v prostor določa Uredba o pogojih in omejitvah za izvajanje dejavnosti in posegov v prostor na območjih, ogroženih zaradi poplav in z njimi povezane erozije celinskih voda in morja (Uradni list RS st. 89/08 - v nadaljevanju Uredba).

Za obravnavano območje je bila izdelana karta poplavne nevarnosti in določeni so razredi poplavne nevarnosti. Obravnavano zemljišče delno lezi v razredu preostale (Pp) majhne (Pm) in srednje (Ps) poplavne nevarnosti.

* Omejitve in pogoji iz Uredbe se nanašajo na razrede nevarnosti, ki se določijo v skladu s Pravilnikom o metodologiji za določanje območjih ogroženih zaradi poplav in z njimi povezane erozije celinskih voda in morja (Uradni list RS st. 60/2007). Glede na navedeno je potrebno izdelati elaborat, v katerem bo v skladu z navedeno zakonodajo natančno predeljena poplavna nevarnost obmocja ter opredeljen vpliv gradnje v celoti na vodni režim in stanje voda ter skladno s predpisi opredeljena možnost predvidene gradnje ter predvideni morebitni omilitveni ukrepi.
* Vlogi za izdajo vodnega mnenja je potrebno priložiti studijo na podlagi zgoraj navedene, v kateri bode definirani razredi poplavne nevarnosti za predviden poseg (parkirišče, ponikovalno polje ter črpališče).
* Iz hidrološko hidravlične presoje načrtovanega posega, mora biti razvidno, da poseg ne povečuje obstoječe poplavne ogroženosti na obravnavanem območju in izven njega ter nima vpliva na vode in vodni režim.
* V projektni dokumentaciji morajo biti prikazani razredi poplavne nevarnosti za obravnavano območje pred in po posegu in obdelani in ustrezno prikazani predhodno izvedeni omilitveni ukrepi (varovalni, varstveni, izravnalni) za preprečevanje škodljivih vplivov poplavnih voda na predvideno gradnjo in za zagotavljanje poplavne varnosti širšega območja.
* Nasipavanje poplavnih območij ni dovoljeno, razen zemljišča pod objektom v okviru predvidenih omilitvenih ukrepov. Zasipavanje zemljišča na poplavnem območju bi namreč vplivalo na vodni režim ob pojavu visokih voda, ker bi bil zaradi dviga zemljišča oviran tok poplavnih voda. Hkrati se zmanjšuje zmožnost zadrževanja voda na poplavnih ravnicah zaradi zmanjševanja volumna z nasipavanjem zemljišč. Zato je potrebno v primeru utrditve terena odstraniti obstoječo zemljino in jo v enakem ali manjšem volumnu nadomestiti z nasipanim materialom. Odstranjeno zemljino je prepovedano odlagati na poplavno ogrožena območja. Kota nivoja terena pred in po utrditvi mora biti enaka.
* Če je ob izpolnitvi vseh zahtev in pogojev gradnja, oziroma predlagani poseg v prostor možen, morajo biti v projektu za pridobitev obdelani in ustrezno prikazani vsi ukrepi s katerimi bode preprečeni škodljivi vplivi na vode in vodni režim, na poplavno varnost območja, na sam objekt in okolje nasploh.

Projektna rešitev odvajanja in čiščenja padavinskih in komunalnih odpadnih vod mora biti usklajena z Uredbo o odvajanju in čiščenju komunalne odpadne vode (Uradni list RS, št. 98/15) in Uredbo o emisiji snovi in toplote pri odvajanju odpadnih voda v vode in javno kanalizacijo (Uradni list RS, st. 47/05, 45/07, 79/9, 64/12 in 98/15).

* Vse odpadne vode morajo biti obvezno priključene na javni kanalizacijski sistem v kolikor ta obstaja, oziroma je potrebno zagotoviti priključek odpadnih voda na javni kanalizacijski sistem, takoj ko bo to mogoče.

Odvajanje padavinskih voda z utrjenih površin je potrebno urediti v skladu z 92. členom ZV-1, in sicer na tak način, da bo v čim večji možni meri zmanjšan odtok padavinskih voda z utrjenih površin, kar pomeni, da je potrebno predvideti ponikanje (če je glede na sestavo tal možno) ali po možnosti zadrževanje padavinskih voda pred iztokom v kanalizacijo oziroma površinske odvodnike.

* Vse parkirne in povozne površine morajo biti utrjene, omejene z dvignjenimi robniki in nagnjene proti vtoku v lovilec olj ustreznih dimenzij.

Vsi posegi v prostor morajo biti načrtovani tako, da ne pride do poslabšanja stanja voda in da se ne onemogoči varstva pred škodljivim delovanjem voda, kar mora biti v projektni dokumentaciji ustrezno prikazano in dokazano (5. člen ZV-1).

* V projektni dokumentaciji morajo biti predvideni in zagotovljeni vsi potrebni varnostni ukrepi in taka organizacija na gradbiščih, da bo preprečeno onesnaženje voda, ki bi nastalo zaradi transporta, skladiščenja in uporabe tekočih goriv in drugih nevarnih snovi oziroma v primeru nezgod predvideti in zagotoviti takojšnje ukrepanje za to usposobljenih delavcev. Vsa začasna skladišča in pretakališča goriv, olj in maziv ter drugih nevarnih snovi morajo biti zaščitena pred možnostjo izliva v okolje.
* Morebitne začasne deponije viškov zemeljskega materiala je v času gradnje treba urediti tako, da se ne pojavlja erozija in da ni oviran odtok zalednih voda. Po končani gradnji je potrebno zagotoviti odstranitev vseh za potrebe gradnje začasno postavljenih objektov in ostankov začasnih deponij. Vse z gradnjo prizadete površine je potrebno ustrezno krajinsko urediti.
* Med gradnjo ni dovoljeno odlagati izkopanih materialov na vodno ali priobalno zemljišče vodotoka. Morebitne začasne deponije viškov zemeljskega materiala je v času gradnje treba urediti tako, da se ne pojavlja erozija in da ni oviran odtok zalednih voda. Po končani gradnji je potrebno zagotoviti odstranitev vseh za potrebe gradnje začasno postavljenih objektov in ostankov začasnih deponij. Vse z gradnjo prizadete površine je potrebno ustrezno krajinsko urediti.

Glede na to, da gre za poseg v prostor, ki bi lahko trajno ali začasno vplival na vodni režim ali stanje voda, se lahko poseg izvede samo na podlagi vodnega soglasja, v skladu s 150. členom ZV-1.

Zavod RS za varstvo narave

Predviden poseg se ne nahaja na območju, ki ima na podlagi predpisov s področja ohranjanja narave poseben status, zato zanj ni treba pridobiti mnenja v okviru gradbenega dovoljenja.

Zavod za varstvo kulturne dediščine

Lokacija za gradnjo skladiščnega objekta se ne nahaja na območju varovane kulturne dediščine oziroma ni objekt varovane dediščine in ni kot enota vpisana v Register nepremične kulturne dediščine pri Ministrstvu za kulturo, zato izdaja kulturnovarstvenih pogojev in kulturnovarstvenega soglasja ni potrebna.

Elektro Ljubljana

Vsa križanja in približevanja z elektroenergetskimi objekti morajo izpolnjevati pogoje pravilnika o pogojih in omejitvah gradenj, uporabe objektov ter opravljanja dejavnosti v območju varovalnega pasu elektroenergetskih omrežij (Ur. l. RS, st. 101/2010). V postopku izdaje mnenja je bilo ugotovljeno, da so upoštevani vsi pogoji.

*Projektni pogoji so izpolnjeni, pridobljeno je mnenje Elektro Ljubljana d.d., št. 1152515 z dne 18. 12. 2019.*

Energetika Ljubljana

Stavba se priključi na naslednji oskrbovalni sistem:

* Sistem zemeljskega plina: za ogrevanje in pripravo tople sanitarne vode. Sistem zemeljskega plina bo možno uporabljati tudi za kuhanje.

Podatki o zahtevah za priključni plinovod (priključek):

* Status: predviden z navezavo na obstoječ priključni plinovod za stavbo Litijska cesta 259 in 261, (PE 110) skladno z dostavljeno projektno dokumentacijo.
* Nazivna dimenzija voda: DN 50
* Material voda:PE - polietilen
* Nizkotlačno plinovodno omrežje
* Investitor gradnje: investitor novega skladiščnega objekta

Poleg splošnega principa dobre inženirske prakse je potrebno pri projektiranju upoštevati se posebej:

* Pravilnik o tehničnih pogojih za graditev, obratovanje in vzdrževanje plinovodov z najvišjim delovnim tlakom do vključno 16 bar (Uradni list RS, št. 26/02, 54/02),
* Tehnične zahteve za graditev glavnih in priključnih plinovodov in notranje plinske napeljave ([www.energetika-Ij.si](http://www.energetika-Ij.si)),
* Tehnična smernica za graditev - TSG-1-001:2010 - Požarna varnost v stavbah,
* Zbirnik komunalnih vodov za obstoječe in predvidene vode,
* Splošne pogoje za dobavo in odjem zemeljskega plina iz distribucijskega omrežja Javnega podjetja Energetika Ljubljana (Uradni list RS, st. 25/2008),
* Pravilnik o podrobnejši vsebini dokumentacije in obrazcih, povezanih z graditvijo objektov (Uradni list RS št. 36/2018).

*Objekt se ne priključi na sistem oskrbe z zemeljskim plinom. Objekt ni ogrevan, razen upravnega dela v medetaži, pri čemer se za ogrevanje uporabi toplotne črpalke zrak- zrak in električne radiatorje, zato se dodatno izolira ogrevane prostore. Gradbena fizika dokazuje, da letna poraba objekta za ogrevanje ne presega 7000Kwh/leto in specifična toplota ne presega 25kWh/m2 letno.*

*Projektni pogoji so izpolnjeni, pridobljeno je mnenje Energetike Ljubljana d.o.o., št. JPE-351-2237/2018(P34667)-5083257 z dne 21. 3. 2019.*

Telekom Slovenije

Pred začetkom gradnje je potrebno zakoličiti in zaščititi obstoječe telefonsko omrežje na kraju samem in obvestiti Telekom Slovenije. Telefonsko omarico vgraditi na zunanjo stran fasade, da je dostopna 24 ur dnevno. Pri paralelnem poteku komunalnih vodov z obstoječim TK omrežjem je obvezen odmik 1 m od roba izkopanega jarka. Minimalni odmik izkopa temeljev hiše je 1 m od telefonskega kabla. Stroški bremenijo investitorja.

Najmanj 30 dni pred pričetkom del, je zaradi točnega dogovora glede zakoličbe, zaščite in prestavitve TK omrežja, terminske uskladitve in nadzora nad izvajanjem del, investitor oziroma izvajalec o tem dolžan obvestiti skrbniško službo Telekoma Slovenije na telefonsko številko kontaktne osebe. Za prestavitev TK naprav mora investitor pridobiti vsa potrebna dovoljenja in soglasja lastnikov zemljišč.

Gradbena dela v bližini telefonskega podzemnega omrežja je potrebno obvezno izvajati z ročnim izkopom, pod nadzorom strokovnih služb Telekoma Slovenije, ki bodo za vsak konkreten primer določile še dodatne potrebne ukrepe za zaščito TK omrežja. Nasip ali odvzem materiala nad traso TK kabla ni dovoljen. V telefonskih kabelskih jaških ne smejo potekati vodi drugih komunalnih napeljav. lnvestitor si mora pridobiti Mnenje k projektnim rešitvam.

Vsa dela v zvezi z zaščito in prestavitvami tangiranih TK kablov izvede Telekom Slovenije, d.d. (ogledi, izdelava tehničnih rešitev in projektov, zakoličbe, izvedba del in dokumentiranje izvedenih del) na osnovi pismenega naročila investitorja ali izvajalca del in po pogojih nadzornega Telekoma Slovenije.

Stroški ogleda, izdelave projekta zaščite in prestavitve TK omrežja, zakoličbe, zaščite in prestavitve TK omrežja, ter nadzora bremenijo investitorja gradbenih del. Prav tako bremenijo investitorja tudi stroški odprave napak, ki bi nastale zaradi del na omenjenem objektu, kakor tudi stroški zaradi izpada prometa, ki bi zaradi tega nastali.

Vsako poškodbo TK omrežja je potrebno takoj javiti na tel. st. 0801000.

Investitor je po zaključku del, ter pred izvedbo tehničnega pregleda oz. pred izdajo uporabnega dovoljenja za navedeno gradnjo dolžan pri upravljavcu TK omrežja naročiti kvalitativni pregled izvedenih del prestavitve oz. zaščite tangiranega TK omrežja in si pridobiti pisno izjavo o izpolnjenih pogojih.

JP Vodovod-Kanalizacija d.o.o.

**Vodovod**

Predviden objekt je potrebno priključiti na obstoječe javno vodovodno omrežje, z novim samostojnim vodovodnim priključkom.

Priključitev je možna na javni vodovod PE d 63 mm v Papirniški poti ali na javni vodovod LZ DN 150 mm v Litijski cesti.

Ustrezna lokacija predvidenega vodomernega mesta, je izven voznih površin, na ustreznem odmiku od preostalih komunalnih vodov ter v bližini javnega vodovoda. Dolžina vodovodnega priključka ne sme presegati 50 m.

Zagotovite ustrezne odmike predvidenega vodovodnega priključka, od preostalih komunalnih vodov, objektov, drevja in grmičevja.

Mešanje vode javnega vodovoda ter deževnice, ni dovoljeno.

*Projektni pogoji so upoštevani. Objekt se na vodovodno omrežje naveže preko obstoječega priključka za PLC Avtotehna.*

**Kanalizacija**

Na obravnavanem območju se ni zgrajena javna kanalizacija. V sklopu kohezije je predvidena gradnja javne kanalizacije.

Priključitev na javno kanalizacijo bo obvezna, skladno z Odlokom o odvajanju in čiščenju komunalne in padavinske odpadne vode.

Komunalna odpadna voda iz objekta se mora začasno voditi v malo komunalno čistilno napravo. Seznam ustreznih mkčn, ki izpolnjujejo kriterije, je razviden iz seznama, ki ga vodi Gospodarska zbornica Slovenije.

Padavinske vode iz manipulativnih utrjenih površin in meteorne vode iz strešine objekta se lahko vodijo v ponikanje ali odprti vodotok.

*Projektni pogoji so upoštevani. Ponikanje meteornih vod je predvideno preko ponikovalnega polja. Odvajanje fekalnih vod je predvideno na obstoječo malo komunalno čistilno napravo*

**GRAFIČNI PRIKAZI**

|  |
| --- |
| 1. **LOKACIJSKI PRIKAZI** |

|  |  |  |  |  |  |
| --- | --- | --- | --- | --- | --- |
| List | | Opis | | Merilo | |
| 1.1 | | Situacija obstoječega stanja | | 1: 500 | |
| 1.2 | | Prikaz gradbene parcele in ostalih ureditev | | 1: 500 | |
| 1.3 | | Gradbena in ureditvena situacija | | 1: 500 | |
| 1.4 | | Prikaz minimalne komunalne oskrbe objekta in priključevanja objekta na gospodarsko javno infrastrukturo ter zaščite in prestavitev infrastrukturnih vodov | | 1: 500 | |
| 1.5 | | Območje gradbišča | | 1: 500 | |
| 1.6 | | Prikaz površin za odmero komunalnega prispevka | | 1: 500 | |

|  |
| --- |
| 1. **TEHNIČNI PRIKAZI** |

**SITUACIJE AHITEKTURE**

|  |  |  |  |  |  |
| --- | --- | --- | --- | --- | --- |
| List | | Opis | | Merilo | |
| 2.1.1 | | Tloris temeljev in vodnjakov | | 1: 150 | |
| 2.1.2 | | Tloris pritličja | | 1: 150 | |
| 2.1.3 | | Tloris medetaže | | 1: 150 | |
| 2.1.4 | | Tloris strehe | | 1: 150 | |
| 2.1.5 | | Prerez A-A in podporni zid | | 1: 150 | |
| 2.1.6 | | Fasade | | 1: 150 | |
| 2.1.7 | | Prerez C-C | | 1: 100 | |
| 2.1.8 | | Prerez D-D | | 1: 100 | |
| 2.1.9 | | Prerez G-G | | 1: 100 | |
| 2.1.10 | | Prerez F-F | | 1: 100 | |

**SITUACIJE ZUNANJE UREDITVE**

|  |  |  |
| --- | --- | --- |
| List | Opis | Merilo |
| 3.1 | Gradbena situacija | 1:500 |
| 3.2 | Situacija prometne in zunanje ureditve | 1:500 |
| 3.3 | Prikaz novega cestnega priključka | 1:250 |
| 3.4 | Višinska situacija | 1:500 |
| 3.5 | Situacija kanalizacije in odvodnjavanja | 1:500 |
| 3.6 | Situacija prispevnih površin | 1:500 |

**VZDOLŽNI PROFILI**

|  |  |  |
| --- | --- | --- |
| List | Opis | Merilo |
| 4.1 | Meteorni kanal MK1, MK1.1 in MK1.2 | 1:1000/100 |
| 4.2 | Meteorni kanal MK2 in MK2.1 | 1:1000/100 |
| 4.3 | Fekalni kanal FK1 | 1:1000/100 |

**DETAJLI**

|  |  |  |
| --- | --- | --- |
| List | Opis | Merilo |
| 5.1 | Polaganje kanalske cevi | 1:20 |
| 5.2 | Revizijski jašek | 1:25 |
| 5.3 | Lovilec olj | / |
| 5.4 | Požiralnik P | 1:25 |
| 5.5 | Požiralnik P2 | 1:25 |
| 5.6 | Ponikovalnica | / |
| 5.7 | Rezervoar | 1:50 |